8 Mart 2021 16:55\nDeputat bildirib ki, cənab İlham Əliyevin Prezident seçilərkən qarşıya qoyduğu əsas hədəflərdən biri ölkəmizin ərazi bütövlüyünün bərpa olunması idi: "Azərbaycan artıq buna nail olub. Bu gün Azərbaycan xalqı öz tarixinin ən şanlı və şərəfli günlərindən birinin yaşayır. Azərbaycan ordusu Ali Baş Komandan İlham Əliyevin rəhbərliyi ilə qısa müddətdə yeddi rayonu, eyni zamanda, Şuşanı, keçmiş Dağlıq Qarabağ Muxtar Vilayətinin keçmiş Hadrut və keçmiş Martuni rayonlarını, indiki Xocavənd rayonunun 50 faizdən çox hissəsini düşməndən azad etdi. Həmçinin, Dağlıq Qarabağ Muxtar Vilayətinin keçmiş Mardakert, indiki Ağdərə rayonunun böyük hissəsi, o cümlədən Suqovuşan qəsəbəsi işğaldan azad olundu. Bu gün bu reallıq artıq dünya tərəfindən qəbul edilir. İndi Azərbaycan ordusunun gücü və qısa müddətdə döyüşlərdə əldə etdiyi uğur dünya ölkələri tərəfindən diqqətlə öyrənilir.\nBu hədəflər sırasına daxil olan digər bir mühüm məsələ ictimai-siyasi iqlimin sağlamlaşdırılması idi ki, artıq bu istiqamətdə də ciddi uğurlara nail olunub. Bu gün ölkəmizdə konstruktiv mövqe nümayiş etdirən siyasi partiyalar arasında sağlam münasibətlər formalaşıb, dialoq mühiti var. Ümummilli məsələlərdə bütün siyasi partiyalar vahid mövqe nümayiş etdirirlər. Vətən müharibəsi dövründə də biz bunu açıq müşahidə etdik. Bu nailiyyətə də son illər ölkəmizdə həyata keçirilən uğurlu siyasət nəticəsində nail olunub".\n"Ölkə iqtisadiyyatı sürətlə inkişaf edir, ölkəmizdə yeni investisiya layihələri həyata keçirilir. Təkcə bu il Azərbaycanda təqribən 400-500 milyon dollarlıq ancaq xarici investisiya bərpaolunan enerji növlərinə cəlb olunub. Artıq bir müqavilə bağlanıb, yaxın vaxtlarda yeni müqavilələr bağlanacaq. Həmin şirkətlər 440 meqavat gücündə günəş və külək elektrik stansiyalarını öz vəsaiti hesabına inşa edəcək. Bu da Azərbaycannın enerji sisteminə öz ciddi töhfəsini verəcək.\nBütün bunlar Prezident İlham Əliyevin rəhbərliyi və gərgin əməyi ilə Azərbaycanın son 17 ildə böyük inkişaf yolu keçdiyini, bütün sahələrdə uğur qazandığını söyləməyə əsas verir. Bu uğurların arxasında güclü iradə, xalq-iqtidar birliyi, düşünülmüş uzaqgörən siyasət durur".\n18 Aprel 17:04 4 542 Günün yoluxma statistikası - Ölənlərin sayında artım var\n18 Aprel 10:09 4 469 Azərbaycanlı müğənni qısa geyimi ilə göz oxşadı - FOTO\n18 Aprel 15:21 4 388 Roza Zərgərlinin əri ona rəfiqəsinin bacısıyla xəyanət edib\n18 Aprel 19:05 3 809 Ətrafındakı insanların həyatını məhv etməkdən zövq alan ən qəddar 5 bürc\n18 Aprel 16:01 3 218 Fərdanın ikinci evliliyindən olan oğlunun görüntüləri\n18 Aprel 23:16 3 195 Bu da Ədalət Şükürovun mediyadan gizlətdiyi gözəl xanımı-FOTO\n18 Aprel 11:54 2 509 Peyvəndin ikinci dozasını vurulması bu şəxslərin öz seçimi olmalıdır - Həkim - VİDEO\n17 Aprel 09:04 9 856 Bakıda hosteldə boğularaq ölən qadınların FOTOları


Nazir: İki reytinqin alınması Azərbaycana avrobondların buraxılışına başlamağa imkan verir\n8 Fevral 2007 14:08 (UTC+04:00)\nAzərbaycan Maliyyə Nazirliyi Fitch Raytings beynəlxalq reytinq agentliyindən yeni reytinqin alınması ilə bağlı suveren avrobondların buraxılması istiqamətində işi fəallaşdırmaq niyyətindədir. Bu barədə Trend ə maliyyə naziri Samir Şərifov məlumat verib. Agentlik ölkəyə BB+ səviyyəsində reytinq verib, bu isə investisiya reytinqindən bir pillə aşağıdır.\n"Nəticə bizi qane edir, doğrudur, biz daha yüksək reytinq alacağımıza ümid edirdik, lakin bu da normaldır. İndi ölkənin iki reytinqi var və bu, avrobondların buraxılması üzrə işləməyə imkan verir", - deyə nazir bildirib.\nOnun sözlərinə görə, tender şərtləri paketi hazırlandıqdan sonra avrobondların buraxılışının təşkili üzrə tender elan olunacaq ki, bu da çox mürəkkət prosesdir. Bu istiqamətdə Fitch Raytings, Standard & Poors beynəlxalq reytinq agentlikləri, eləcə də ikinci reytinq agentliyinin cəlb olunması üzrə ölkənin məsləhətçisi City Group Azərbaycana öz köməklərini təklif edirlər. Hökumətə daha 20 bank (Commerz Bank, BNP Paribas, Deutsche Bank, ABN Amro və s.), JP Morgan şirkəti də avrobondların buraxılmasında yardım göstərməyi məsləhət görüblər.\n2007-ci il üçün dövlət büdcəsinin icrasının təsdiq olunması haqqında Prezident fərmanında 249 mln. manat məbləğində avrobondların emissiyasının həyata keçirilməsi nəzərdə tutulub.\nİlkin şərtlərə görə, avroistiqrazlar 5 il müddətinə və 5%-ə qədər faiz dərəcəsi ilə buraxılacaqlar.\nAzərbaycanla əməkdaşlıq edən banklar avrobond buraxılışını üç mərhələdə həyata keçirməyi təklif edirlər. Birinci mərhələdə yerləşdirmənin özünün hazırlanması, ikincidə - dünya bazarlarında şərtləri öyrənmək və üçüncüdə - istiqrazlarla iş üçün kadr hazırlığı təklif olunur.


İranda inqilab hazırlığı: Şah təbliğat aparır – Türklər aldadılır? » Altaba.az - Sosial İnformasiya Agentliyi\n29-06-2018, 21:18 Baxış: 278\nSon günlərdə İranda vəziyyət ağırlaşıb.\nÖlkədə iqtisadi böhran getdikcə dərinləşir və ölkənin xarici valyuta ehtiyatları kəskin şəkildə azalıb.\nBir çox banklar iflasa uğrayıb və bir çoxu isə iflasın bir addımlığındadır. Tehran və digər böyük şəhərlərdə bazar işçiləri işə çıxmaqdan imtina ediblər, iş adamları isə dolların bahalaşmasından ciddi narazılıqlarını dilə gətirməyə başlayıblar. ABŞ sanksiyalarından sonra başlayan durum iqtisadiyyatın demək olar ki, bütün sahələrində xaosa start verilməsi üçün zəmin hazırlamağa başlayıb.\nHakimiyyətin valyutanın məzənnəsinə nəzarətlə bağlı bütün tədbirləri iflasa uğrayıb. Özünü sanksiyaların təsirindən sığortalamağı bacarmayan hökumət işsizliyin pik həddə çatmasına mane ola bilməyib. ABŞ-ın bununla kifayətlənməyəcəyi şübhəsizdir. ABŞ İrana qarşı sanksiyalara Avropa Birliyini israrla cəlb etməyə çalışır. Son olaraq dünyaya, özəlliklə AB-yə BMT Təhlükəsizlik Şurasında müraciət edərək, İrana sanksiyalarda onu dəstəkləmələrini istəyib. Üstəlik, ABŞ beynəlxalq aləmdə İran probleminin Şimali Koreya ilə eyniləşdirilməsi prosesinə başlayıb. Hər bir halda ABŞ-ın AB-ni İrana qarşı sanksiyalara qoşması Tehrana qarşı təzyiq məsələsində xüsusi önəm daşımağa başlayıb. Əgər Vaşinqton istəyinə çatsa, bu, Tehranda böyük xaosun başlanması üçün yaşıl işığın yandırılması demək olacaq. Xaosa hazırlığın başlanması İrandakı mövcud rejimə qarşı olan qüvvələrin də fəallaşmasına səbəb olub. Bu istiqamətdə xüsusilə "şahçılar” fəallaşıblar. Müxtəlif qüvvələrdən maliyyə dəstəyi alan bu qrup Rza Pəhləvi lehinə təbliğatı artırıb. Son şahın varisi və adamlarının xüsusilə İran məsələsində aktivliyi sosial şəbəkələrdə sürətləndirilib. Qərbin əsas KİV orqanları Pəhləvilərin liderinin təbliğatını artırıb. Aktiv siyasi təbliğat, İran daxilində mövcud sosial, iqtisadi və siyasi narazılıq əhali arasında nə qədər qəribə görünsə də, şahın ideyaları ilə yaxınlaşmaq istəyənlərin sayının artmasına şərait yaradıb.\nRza Pəhləvinin təbliğatı xüsusilə İranda yenidənqurma işlərinə başlayacağına, xalqın rifahını təmin edəcəyinə, sosial təminatı gücləndirəcəyinə, etniklərin haqlarının qorunacağına yönəlib. İranın müxtəlif yerlərində yaşayan etnik qrupların problemlərini gözəl anlayan Pəhləvi xüsusilə onların haqlarının qorunması məsələsinə diqqət etməyə başlayıb. Hər bir halda geniş təbliğat imkanları olan şahın varisi etnik məsələni irançılıq amili üzərində qurmağa başlayıb. Şaha görə xalqların problemləri həll edilməli, amma istənilən halda fars dilinin hökmran olduğu mərkəzi hakimiyyət, o cümlədən dövlətin ərazi bütövlüyü qorunub saxlanılmalıdır. Şah xüsusilə Azərbaycan türklərinin İranda uzun sürən hakimiyyət məsələsini nəzərə alaraq, irançılıq məsələsinə xüsusi diqqət yetirir. Belə ki, millətçi gənclərin mövqelərini türklərin idarə edəcəyi vahid İran fikrinə transformasiya etməyə çalışan Pəhləvi bununla ölkənin ən aparıcı etnik qrupunu öz yanından buraxmamağa çalışır. Əslində, şahın varisi İranın bütün rejimlərinin istifadə etdiyi siyasətdən yenidən yararlanmağa çalışır. Ölkənin əsas döyünən ürəyi olan Güney Azərbaycanı itirməyin nəyə gətirib çıxaracağını anlayan Pəhləvi bütün inqilablarda istifadə olunan metoddan istifadə edir. Hadisələrin indiki vəziyyəti həm də İranın 1979-ci il inqilabından əvvəlki durumu xatırladır. Məhəmmədrza Pəhləvi uzun müddət yüksək qiymətə satılan neft pulları hesabına ölkədə bir sıra reformlar həyata keçirərək əhalinin tələblərinin artmasına imkan yaratdı, ölkə faktiki olaraq neft pullarından asılı vəziyyətə düşdü, insanlar daha çox gəlirlər əldə etmək və rifah halında yaşamağa adət etdi. Neftin qiyməti aşağa düşən kimi insanlar rejimin əleyhinə üsyanlar qaldırmağa və inqilabi fikirlər yürütməyə başladılar. Bu və bir çox daxili və xarici başqa səbəblərdən inqilab bütün İranı bürüdü və şah ölkədən qaçmaq məcburiyyətində qaldı. Bununla da İran teokratik rejimin idarə etdiyi məkana çevrildi.\nƏn önəmli olan məsələ baş verə biləcək istənilən hərəkata azərbaycanlıların necə cəlb ediləcəyidir. 1979-cu ildə Məhəmməd Kazım Şəriətmədarinin rəhbərliyi ilə Müsəlman Xalq Respublikası Partiyası Xomeyninin hakimiyyətə gəlməsinə dəstək verməklə sonradan tələb edəcəyi Azərbaycan üçün muxtariyyət imkanlarından məhrum oldu.\nNəticədə İran inqilabının aparıcı qüvvəsi olan azərbaycanlıların bütün imkanları əllərindən alındı, Şəriətmədari ömürlük ev dustağı oldu, Güneyin muxtariyyət və ya dil hüququ almaq imkanları məhv edildi. Hər bir halda Güney 1979-cu ildə Şəriətmədari və ya digər liderlərin inqilab zamanı buraxdığı səhvini təkrarlamamalıdır. Tarix yenidən təkrarlanır. İranda iqtisadi durum günü-gündən ağırlaşır, xarici düşmənlərinin sayı çoxalır, bir çox qonşularla münasibətlər pisləşir. Üstəlik, İranın yerləşdiyi regionda həm də İranla mənafelər uğrunda ciddi rəqabətlər aparılır. Maraqlı məqam isə İranın mənafelərinin nə qonşuları, nə də ABŞ-la üst-üstə düşməsidir. Bu səbəbdən də İranda inqilabın baş verməsinə və hakimiyyətin dəyişməsinə maraqlı olan qüvvələrin sayı getdikcə artır.\nİranda İnqilab Keşikçiləri hərəkətə keçdi - VİDEO\nİranda tibb xidmətinin helikopteri qəzaya uğrayıb


Xaçmaz rayonunda bu il şaftalı bağları məhsuldarlığı ilə seçilir - Xəbərlər - XAÇMAZ RAYON Icra Hakimiyyəti\nXaçmaz rayonunda bu il şaftalı bağları məhsuldarlığı ilə seçilir\nAzərbaycanda meyvəçiliyin inkişafı iqtisadi sahədə həyata keçirilən tədbirlərin ön sıralarında yer alır. Ölkədə aqrar sahə ilə bağlı qəbul olunan dövlət proqramları bazarın tələbinə uyğun məhsul istehsalının artırılması və əhalinin mühüm ərzaq məhsullarına olan tələbatının tam ödənilməsi üçün elmi-iqtisadi əsaslar yaradır. Xaçmaz rayonunda da son illər ərzində meyvəçilik sahəsinin inkişafında müsbət nəticələr əldə edilib. Xaçmaz Rayon İcra Hakimiyyətinin başçısı Elnur Rzayev Nərəcan kəndi ərazisindəki şaftalı bağlarında məhsul yığımı ilə tanış olub və kənd sakinləri ilə görüşüb.\nKənd sakinləri ilə səmimi söhbət zamanı rayon İcra Hakimiyyətinin başçısı dövlət tərəfindən həyata keçirilən aqrotexniki dəstək mexanizmləri barədə ətraflı məlumat verib. Göstərilən dövlət qayğısının bariz nümunəsdir ki, hər il Xaçmaz rayonunda 100 hektarlarla yeni şaftalı bağları salınır. Qeyd edilib ki, hazırda Xaçmaz rayonu ərazisində ümumilikdə 2840 hektar şaftalı bağı var. Həmin bağlardan 741 hektarı müasir suvarma suyu ilə təmin olunan intensiv bağlardır. Hər il bu bağlarda orta məhsuldarlıq 30 sentnerə yaxın olur. Yığılan məhsullar əsasən yerli və Rusiya bazarlarında satılır. Bağ sahibləri də şaftalının məhsuldarlığından və satış qiymətindən razılıqlarını ifadə ediblər.\nSakinlər əkin sahələrinin su ilə təminatında çətinliklərinin olduğunu və bunund məhsuldarlığa təsirsiz ötüşmədiyini vurğulayıblar.\nElnur Rzayev su təminatı ilə bağlı Prezident İlham Əliyev tərəfindən xüsusi sərəncam imzaladığını və hazırda rayon ərazisində əlavə subartezian quyularının qazıldığını diqqətə çatdırıb. Bundan başqa 6 suvarma gölünün bərpası və həmin göllərdə xüsusi nasos stansiyalarının qurulması istiqamətində iş aparıldığı qeyd olunub.\nFermerlər yaradılan şəraitə görə Azərbaycan Respublikasının Prezidenti İlham Əliyev və Birinci vitse-prezident Mehriban Əliyevaya minnətdarlıqlarını ifadə ediblər.


İtaliyanın “Maire Tecnimont” şirkəti Bakı Ali Neft Məktəbinin tələbələrini işlə təmin edib - AZƏRTAC – Azərbaycan Dövlət İnformasiya Agentliyi\nİtaliyanın “Maire Tecnimont” şirkəti Bakı Ali Neft Məktəbinin tələbələrini işlə təmin edib\nBakı Ali Neft Məktəbində (BANM) İtaliyanın “Maire Tecnimont” şirkətinin nümayəndələri ilə görüş keçirilib.\nBANM-dən AZƏRTAC-a bildirilib ki, tədbirdə bu ali təhsil ocağının rektoru Elmar Qasımov “Maire Tecnimont”un artıq dost şirkət olduğunu deyib və bu davamlı əməkdaşlıqdan məmnunluğunu ifadə edib.\nİtaliyanın Azərbaycandakı səfiri Auqusto Massari BANM ilə “Maire Tecnimont” şirkəti arasındakı əlaqələri Prezident İlham Əliyevin “Biz neft kapitalını insan kapitalına çevirməliyik” şüarının bariz nümunəsi kimi dəyərləndirib.\n“Maire Tecnimont Group”un vitse-prezidenti Cianni Bardazzi BANM ilə əməkdaşlığı biznes sektoru ilə akademik mühitin ən uğurlu birləşməsi adlandırıb. Qeyd edilib ki, bu gün şirkət BANM üçün hazırladığı inkişaf proqramının ikinci mərhələsini yekunlaşdırmaq üzrədir. O deyib: “Yaradıcılığı və professionallığı özündə birləşdirən bu proqram iki ölkə arasında uzunmüddətli əməkdaşlığa xidmət edəcək”.\nSonra “Maire Tecnimont” şirkətinin Azərbaycandakı nümayəndəliyi olan “KT-Kinetics Technology” şirkətində təcrübə keçmiş BANM-in tələbələrinə sertifikatlar təqdim edilib. Həmin tələbələr inkişaf proqramını uğurla bitirdiklərinə görə “KT-Kinetics Technology” şirkətində işlə təmin olunacaqlar. Tələbələr inkişaf proqramına əsasən şirkətin fəaliyyəti ilə daha yaxından tanış olub və mühəndislik sahəsində xeyli təcrübi biliklər əldə ediblər. Həmçinin proqram çərçivəsində tələbələr üçün italyan dili kursları təşkil olunub.\nQeyd edək ki, bu proqram BANM ilə “Maire Tecnimont” arasında artıq ikinci dəfə həyata keçirilir. Ötənilki inkişaf proqramında iştirak edən BANM-in məzunları artıq “Maire Tecnimont”un Azərbaycandakı nümayəndəliyi “KT-Kinetics Tecnology” şirkətinin mühəndisləri kimi fəaliyyət göstərirlər.\nAZERTAG.AZ :İtaliyanın “Maire Tecnimont” şirkəti Bakı Ali Neft Məktəbinin tələbələrini işlə təmin edib


Nizaminin əsrlərlə gizli qalan Azərbaycan dilindəki divanından NÜMUNƏLƏR | SENET.AZ Son Yazılar\nBuradasınız: Ana səhifə / Araşdırma / OxucuKlubu / Sənət xəbər / Nizaminin əsrlərlə gizli qalan Azərbaycan dilindəki divanından NÜMUNƏLƏR\nNizaminin əsrlərlə gizli qalan Azərbaycan dilindəki divanından NÜMUNƏLƏR\n112 Baxış Böyük şair, filosof Nizami Gəncəvi barəsində hələ də deyilməyən faktlar çoxdur. Hətta bəzi ölkələrdə uzun müddətdir ki, onun fars, yoxsa Azərbaycan şairi olması barədə hələ də müzakirələr aparılır. Həqiqət Azərbaycanın tərəfində olsa da, bu məsələyə passiv münasibət hələlik İranın lehinə nəticələnir. Qonşu dövlət bütün bəşəriyyətə gərək olan bir dühanı artıq öz adına “rəsmiləşdirir”. Səbəb kimi təkcə Nizaminin fars dilində yazmasını demək absurddur. Çünki XII əsrin ictimai-siyasi ab-havası, eləcə də elmi-ədəbi əlaqələri bu dildə yazmağa imkan verirdi.Amma Nizami Gəncəvinin Azərbaycan dilində divanının olması da iddia olunur. Agxeber-in məlumatına görə, bir neçə il bundan əvvəl apardığımız araşdırmadan sonra Nizaminin ana dilimizdə olan divanının nizamişünas-alim, filologiya elmləri doktoru Sənan İbrahimov tərəfindən latın əlifbasına köçürüldüyünü öyrəndik. Misirdə Xədəviyyə kitabxanasında tapılan divan uzun illər türk şairi Nizami Qaramanoğlunun adına çıxarılıb. Lakin başda Zəncan Universitetinin professorları olmaqla başqa alimlər də elmi dəlillərlə onun Azərbaycan şairinə aid olduğunu sübut etdilər.\nModerator.az Misirdəki divanın Nizami Qaramanoğluna səhvən necə aid edildiyi barəsində yazı hazırlayacaq. Amma hazırda həmin divandan bir neçə nümunəni elektron mətbuatda ilk dəfə olaraq diqqətinizə çatdırırıq. Məlum araşdırmadan sonra “İqra” nəşriyyatı araşdırmaçı-alim Sənan İbrahimovla əlaqə saxladı. Sənan müəllim əski əlifbadan latın əlifbasına köçürdüyü divanı nəşriyyata təqdim etdi. “İqra” nəşriyyatı “Nizami Gəncəvi- Azərbaycanca yazdığı divan” adlı kitabını oxuculara hədiyyə etdi. Bir araşdırmanın müsbət nəticəsi olan bu kitabdan elektron mediada ilk dəfə olaraq nümunələr gətirəcəyik. Qeyd edək ki, həmin kitabda da ön sözün və şərhlərin müəllifi elə Sənan İbrahimov olub. Kitabın ərsəyə gəlməsində onunla bərabər, “İqra” nəşriyyatının rəhbəri Rəşad İmanlı, professor Əlyar Səfərli və kitabın Güney Azərbaycandan olan redaktoru Sədyar Eloğlunun xüsusi xidmətləri olub:“Nərgis” qəsidəsindən nümunələrDoldurub çün cigərindən qədəhi-zər nərgis,Nuş edər ləbi-ləlin yadına sağər nərgis.Bir ayaq cami şərab ilə ki, var başında,Şöylə məst oldu ki, doğru tutamaz sər nərgis.Bükülüb beli, şərardı dişi, titrər başıTifl ikən oldu məgər piri-müəmmər nərgis?Sin içindədir ayağı yenə məğrur olubanNocavanlığı tutar, səbzədə sağər nərgisƏhli-dil kimi sabah içmək üçün cani-şəbuhTökdü simin qədəhə badeyi-əhmər nərgis****Saçdı kafur üzrə ənbər kakili-mişkin dust,Tutdu can mülkün sərasər kakili-mişkin dust.Örtməyə idi zülmət küfr ilə iman nurunu,Gər deyilmişsiydi kafər kakili-mişkin dust.Etdi ətrafı münəvvər çöhrəyi-gülgün yarQıldı afaqi müətr* kakili-mişkin dust.İrəşərdi ey könül, sərişteyi məqsudə əl,Olsa əl vermək müəssər kakili-mişkin dust.Müntəha qəddinin üstündə Nizami tuğrası*Sədra tavusinə bənzər kakili müşkün dust.(Qeyd: bu aşiqanə qəzəldəki “müətr”-ətirli, “tuğra” isə- şax, dik anlamını verir)****Hər nəsimi-canfəza ki, ol zülfi-pürçindən* çıxar,Şərmsar* edər qoxusu müşki kim, Çindən çıxar.Sökmək ilə çıxmadı dildən xəyali zülfününGərçi derlər: yaxşı söz ilə ilan indən* çıxar.Yarı bəndən yarənin çıxmaz xəyali sinədənDini yox kafər deyildi, duzəx* içindən çıxar.Çün yüzün dindir nola dindir nola zülfünə kafər dersəmKafər olur, şübhəsiz, ol kimsə kim, dindən çıxar.Rahi vəslin andı aşiq, çıxdı ləlindən cavab,Yəni der aşiq, bu yoldan cani-şirindən çıxar.Ey Nizami umma yarın çin zülfündən xilasKim görübdür peşəni, çün cəngi-şahindən çıxar”(Qeyd: Məşuqun mədhi verilən qəzəldəki anlaşılmayan sözlərin mənası: zülfi-pürçin-buruq saç, şərmsar-xəcalətli, indən-yuvasından, duzəx-cəhənnəm”)Hazırladı: Elmin Nuri\nBölmə : Araşdırma, OxucuKlubu, Sənət xəbər Azərbaycanca divan Nizami Gəncəvi Əvvəlki yazı Ay it, çəkil yoldan Növbəti yazı\nAtatürkün dərslik olmasını istədiyi kitab ilk dəfə Azərbaycan dilində Bizi izləyin!Ədəbiyyat “Şeytanın hiyləsi”


Bakı sakini dönər köşkündə nələr gördü...\n2021, 06 Avqust, Cümə, Bakı vaxtı 06:08\nİyun 06, 2015\n"Pəncərənin qarşısını karton parçasıyla bağladılar ki, içəridə baş verənləri görməyim. Ancaq artıq gördüyümü görmüşdüm".\nAzadlıqRadiosunun "Qaynar xətt"inə müraciət edən Bakı sakini Elman Nuriyev dönər köşkündə təsadüfən müşahidə etdiklərindən dəhşətə gəldiyini deyir. Onun sözlərinə görə, iyunun 4-də səhər saat 8 radələrində "20 yanvar" metrostansiyasından çıxıb "Velotrek" ticarət mərkəzinin sırasında yerləşən dönər köşkünün qarşısında dayanıb dostunu gözləyərkən bir səhnənin tamaşaçısına çevrilib. Ancaq gödüklərini sonadək izləyə bilməyib:\n"MƏNİ GÖRÜB QƏZƏBLƏNDİLƏR"\n"İki gənc oğlan köşkün içərisində olduqca iyrənc, çirkab iri bir vannaya tökdükləri ət parçalarını dönər aparatının dəmirinə keçirirdilər. əti çox çox götürdüklərindən əllərindən çirkli döşəməyə tökülürdü. Döşəmədən yığıb təzədən vannadakı ət kütləsinə qatır, yenə dönər aparatına keçirirdilər. Əllərinin altında kirdən rəngi bilinməyən əski parçası vardı, aparatı onunla sildilər. Mənim şüşənin arxasından tamaşa etdiyimi görən gənclərdən biri mənə tərs-tərs baxaraq əlinə keçən karton parçasını pəncərənin qarşısına qoydu".\nElman Nuriyev gördüklərinə etiraz etmək üçün dönər köşkünə daxil olmaq istəsə də baş tutmayıb. O, gördükləri ilə bağlı müraciət edəcəyi ünvanı da bilmir.\n"İnternetdən dəfələrlə oxumuşam ki, bu ətlərin mənşəyi bilinmir. Ancaq onun belə iyrənc şəraitdə hazırlandığını ilk dəfə görürdüm. Belə dönərxanalar xəstəlik mənbəyidir. İndi yaydır, belə məsələlərə xüsusilə diqqətlə yanaşılmalıdır. Yaxşı olar ki, dövlət idarələrindən birində bir "qaynar xətt" yaradılsın. belə şeylər görəndə zəng vuraq, gəlib yerindəcə araşdırsınlar".\nEkspert Nizami Quliyev deyir, Azərbaycanda bir neçə il əvvəl dönər standartı təsdiq edilib. Amma bu sahədə hələ də kifayət qədər nöqsanlar mövcuddur.\n"Dönər fastfood qidalar arasında ən çox üstünlük verilənidir. Ancaq monitorinqlərin nəticələri də göstərir ki, dönər köşklərində gigiyenik və sanitar qaydalara riayət olunmur. Ətin mənşəyi bilinmir. Ətin mənşəyi ilə maraqlanan alıcı aldadılır, satıcılar tibbi müayinədən keçmir və sair".\nDÖNƏRXANA SAHİBLƏRİ CƏRİMƏLƏNSƏLƏR DƏ...\nStandartlaşma, Metrologiya və Patent üzrə Dövlət Komitəsi dəfələrlə bildirib ki, monitorinqlər zamanı dönərxanalarda ölmüş heyvan ətindən istifadə olunduğu aşkar edilib.\nÖtən 6 ay ərzində 197 nəfər sanitar gigiyenik qaydalara əməl etmədiyinə görə cərimələnib ki, onlardan 23-ü dönərxana sahibləri olub.\nStandartlara riayət olunmadığına görə fəaliyyəti dayandırılan 32 müəssisədən 4-ü də məhz dönərxanalardır.


🥇 ▷ WordPress-də nə var 3.8 (Xüsusiyyətlər və ekran görüntüləri) » ✅\nWordPress-də nə var 3.8 (Xüsusiyyətlər və ekran görüntüləri)\nWordPress bir aydan az əvvəl işə salınıb 3.7 Onun debütü: Avtomatik yeniləmə kimi bir çox xüsusiyyət əlavə edildi, lakin istifadəçinin görə bilmədiyi bir şey. Dekabr ayında çıxarılan WordPress 38 fərqli olacaq. Bu versiya bir çox vizual inkişaf deməkdir WordPress idarəetmə sahəsi üçün istifadəçi interfeysinin yaxşılaşdırılmasına yönəlmişdir. Bu yazıda WordPress-də nə olduğunu göstərəcəyik. 3.8 və bu xüsusiyyətlərdən bəzisini dərhal necə sınamaq olar.\nTəklif olunan WordPress xüsusiyyətlərindən çoxu 3.8 İndi test və inkişaf məqsədləri üçün eklentilər kimi istifadə olunur. bu Əlavə Xüsusiyyətlər Yanaşma töhfə verənlərə və inkişaf etdiricilərə eyni zamanda öz layihələri üzərində işləməyə imkan verdi. Bu plaginləri bir inkişaf mühitində sınaqdan keçirə bilərsiniz. Onların əksəriyyəti yüksək təcrübi olduğundan, istehsal sahələrində istifadəsi tövsiyə edilmir.\nYeni WordPress administrator istifadəçi interfeysi\nMP6-nın WordPress-in gələcəyi ola biləcəyi barədə yazırıq. Rəsmidir. MP6 plugin aktivdir 3.8 WordPress nüvəsinin bir hissəsi. Artıq WordPress.com saytlarında istifadə olunur və plagini quraşdıraraq sınaya bilərsiniz. Bu WordPress idarəetmə interfeysinə layiq olduğu müasir, rasional və cilalanmış yeni bir görünüş verir.\nMP6 düz simge menecerləri və gözəl rəng sxemləri üçün düzəldilmiş və təkmilləşdirilmiş istifadəçi interfeysi təklif edir. Bir rəng sxemini seçə bilərsiniz İstifadəçi »Profil.\nMövcud standart idarəetmə interfeysi, köhnə hiss etdiyi yalnız iki standart rəng sxemini ehtiva edir. Beləliklə, bu təravətləndirici yeni rənglər gözəl bir dəyişiklikdir. MP6, WordPress ilə gələn Açıq Sans şriftindən istifadə edir 3.8 çatdırıldı. MP6, həmçinin düymələri, formaları və idarəetmə interfeysinin ümumi görünüşünü əhəmiyyətli dərəcədə yaxşılaşdırır və bu, daha xoş və istifadəsini asanlaşdırır.\nDaha az şişirdilmiş tire\nMasaüstün ekranı WordPress-də də mövcuddur 3.8 göstərilir. @Lessbloat plagin və komanda tablosuna əsaslanaraq yeni WordPress tablosuna daha kiçik və daha uyğun olmayan widgetlar daxil olacaqdır.\nMəsələn, daxil olan bağlantılar vidjeti çıxarılır. "Hal hazırda" Widget ilə əvəz olunur "Fəaliyyət" Masaüstündeki ekrandakı QuickPress vidjeti Tez Eraser adlandırıldı və daha asandır.\nƏn yaxşı canlı mövzulara baxın\nMövcud WordPress tema reklamı çox mətn ehtiva edir. WordPress 3.8 Tema Təcrübəsi plaginini (Thx38 kod adı) nüvəyə gətirir. Bu WordPress idarəetmə sahəsində tema ekranlarını dəyişdirir. Daha böyük mövzuların ekranı və aydın bir istifadəçi interfeysi var. Mövzu axtarışı ekranın yuxarı sağ küncünə keçir. Bunu bir WordPress plugin olaraq etmək 3.7 və ya əvvəl test etmək üçün əvvəlcə MP6 plaginini quraşdırmalısınız.\nYeni mövzu təcrübəsi mövzu nümunəsini əhəmiyyətli dərəcədə yaxşılaşdıracaqdır. WordPress-də mövzuların nümunələrini hələ də görə bilərsiniz 3.7 bir mövzunu aktivləşdirmədən görünür. Bununla birlikdə, yeni mövzu təcrübəsi daha yaxşı bir istifadəçi interfeysi təqdim edir. Yan paneli tamamilə çökdürə və mövzunu tam ekran rejimində görə bilərsiniz. Həm də əvvəlki tema ekranına nisbətən daha sürətli və daha yaxşıdır.\nWidget sahələri üçün daha asan və asan bir seçim\nVidjetlər istifadəçilər üçün əşyaları sürükləmək və buraxmaq üçün daha asan bir yoldur barras tərəflər və digər widget effektiv ərazilər. Bu, tema tərtibatçılarına istifadəçilərin öz sayt planlarını yarada bilməsi üçün çoxsaylı widget effektiv əraziləri olan mövzular yaratmasına imkan verir. Çoxsaylı widget effektiv ərazilər və seçmək üçün müxtəlif widgetlar ilə bəzən bir widgetı sağ tərəfdən çubuğa sürükləmək və buraxmaq çətin ola bilər.\nWordPress ilə 3.8 Bu problem yeni bir widget ekran istifadəçi interfeysi ilə həll olunur. Yeni widget ekranda, istifadəçilər bir widget əlavə etmək istədikləri paneli fərqli olaraq sürükləmədən asanlıqla seçə bilərlər. barras yanal. Yeni widget interfeysi daha aydın, daha az mürəkkəb və daha vizual cəlbedici olur.\nYeni standart bir mövzu: iyirmi dörd\nİyirmi dörd, gələn il üçün yeni standart tema, WordPress mövzusu olacaqdır 3.8 nəşr olundu. Saytda geniş yayılan məşhur məzmuna dəstək olan bir jurnal tərzi mövzusudur. Sitenizde nümayiş olunan şəkillər istifadə edilmirsə, iyirmi on dörddə heç bir təqdim edilən şəkillər olmadan olduqca orijinal görünəcəkdir.\nİyirmi on dörd ilə istifadəçilər nümayiş olunan məzmun sahəsini düzəldə bilərlər. Bir grid düzeni və ya bir kaydırıcıyı seçə bilərsiniz. İstifadəçilər Dizayn Customizatoruna etiket əlavə edərək hansı məzmunun göstəriləcəyini seçə bilərlər. İyirmi dörd seçilmiş yazıları axtarır və nümayiş olunan məzmun bölgəsində göstərir.\nBurada mövzunun hazırda hazırlanmış bir versiyasını görə bilərsiniz.\nBiz bu solçu dizaynların böyük pərəstişkarları deyilik, amma bizdə böyüdüklərini görəcəyik. Bugünkü baxımdan bu mövzu son dərəcə məşğul görünür.\nDaha çox Xüsusiyyətlər\nDigər çox gözlənilən bir xüsusiyyət Omnisearch. WordPress saytınızda media, yazı, səhifə, məzmun, sənəd, fayl, plagin və mövzunu axtarmağa imkan verən qlobal idarəetmə axtarış funksiyasıdır. İnkişaf mərhələsindədir və daxil olmayacaqdır. 3.8 çatdırıldı.\nBunlar WordPress-də ən vacib xüsusiyyətlərdir 3.8 gözlənilir. Bu xüsusiyyətlərdən hansını bəyənirsiniz? WordPress-in gələcək versiyasında nə görmək istəyirsiniz? Aşağıda bir şərh buraxaraq bizə bildirin.


Adalet.az | TÜRKİYƏNİ SINDIRDILAR Adalet.az | TÜRKİYƏNİ SINDIRDILAR Adalet.az | Ədalət -\n22535 | 2008-09-05 20:50\nSayın Abdulla Gülün Ermənistana səfərini hərə bir cür qarşılayır. Türkiyə mətbuatı (təbii ki, AKP-yə işləyən mətbuat), eləcə də bizim bir çox siyasətçilərimiz bu utancverici səfəri malalamağa, burdan nə isə xoş bir məqam çıxarmağa çalışırlar. Etsinlər. Amma mən onların səmimiliyinə inanmıram.\nSayın Gül Sərkisyanı dəvət etsəydi və Sərkisyan Ankaraya getsəydi, bəlkə bu o qədər də böyük faciə deyildi. Amma Türkiyə kimi qüdrətli bir dövlətin başçısının Türkiyəyə əzəli və əbədi düşmənçilik edən bir dövlətin başçısının ayağına getməsi, bu, Türk tarixinin heç vaxt silinməyəcək bir ləkəsidir mənim üçün. Özü də Sərkisyan kimi əli minlərlə Azərbaycan türkünün qanına bulaşmış, Xocalı soyqırımı törətmiş bir nəfərin.\nBəli, sabah sayın Gül Sərkisyanın ayağına gələcək. Türk düşməni ilə öpüşəcək, bir süfrədə çörək yeyəcək və sair və ilaxır, at gəldi, örkən apardı.\nBir papağı yeməli Əsgər Akayev vardı, gəldi İrəvana, İrəvana gəlməyi cəhənnəm, uydurma soyqırım abidəsinə əklil də qoydu. Yəni türkün papağını ermənilərin qabağında yerə soxdu. Heç bilmirəm niyə yadıma düşdü.\nTürkmənistanın da bir kralı vardı, Türkmənbaşı. Köçəryanla sənəd imzalayıb Ermənistana silah-sursat satırdı.\nƏsgər Akayevlə Türkmənbaşını boş verək getsin, çünki onların zatı bəlli deyildi, detdom uşaqları idi.\nAmma sayın Gül zati-aliləridi. Sultan Mehmetin, İldırım Bəyazidin, Atatürkün, Turqut Özalın oturduğu taxtda oturur.\nTürkiyəni sındırdılar. Özü də çox pis sındırdılar.\nMin illər türkləri sındıra bilməyiblər, bütün dünya tökülüb üstlərinə, amma Mehmet Akifin dediyi kimi:\nKürreyi-ərzi partladar, çıkarız.\nBəli, bütün dünya tökülüb üstünə mərkəzi-xakə atıblar, amma türklər kürreyi-ərzi partladıb çıkar.\nDarmadağın olmuş Türkiyəni Atatürk yalın əllə qurub, qüdrətli bir dövlətə çevirib və bizlərə əmanət qoyub. Əmanəti belə qoruyarlar?!\nSentyabrın 6-da Fateh Sultan Məhəmməddən üzü bəri böyük türk oğullarının məzarda müqəddəs nəşləri tərpənəcək. Atatürkün də, Ənvər paşanın da, Nuru paşanın da, İsmət paşanın da, Turqut Özalın da, Türkeşin də, Ramiz Rövşən demiş, qəbirləri damacaq.\nBəli, guya sayın Gülün bu səfəri nə isə ümumi işin xeyirinə olacaq, zəncəfil qurusu, badımcan dolması. Yəni doğrudanmı, bizlər hələ də erməniləri tanımamışıq?!\nSabah sayın Gül İrəvana gələcək.\nÜrəyimdəkiləri yazıb ortalığa tökmək istəmirəm. Bəlkə həyatımda ilk dəfədir ki, yazı yazanda özümü bu qədər zorlayıram ki: adam infarkt olar. Görünür, indiyəcən gördüyüm faciələr və dəhşətlər məni adamlıqdan çıxarıb ki, infarkt olmuram. Ürəyimdəkiləri də ona görə yaza bilmirəm ki, Türkiyəni canımdan çox sevirəm və qorxuram ki, xəta eləyəm, canımdan çox sevdiyim Türkiyəni aşağılayam.\nSabah sayın Gül İrəvana gəlir.\nÇox ağırdı! Ermənilər Qarabağı, Şuşanı, Ağdamı təkrar işğal elədilər. Ana və bacılarımızı cismən süngüyə keçirmişdilər, indi ruhlarını süngüyə keçirdilər. 25 min şəhid balamızın indi ruhlarını güllələdilər. Pirlərimizi yenidən dağıtdılar, torpaqlarımızı yenidən şumladılar. Mən bu xəbəri belə yaşadım. Kimlər bu xəbəri necə yaşayırsa, öz işləridi.\nTürkiyə filan yeri qapı arasında qalmış, can verməkdə olan Ermənistanın çırağına nöyüt tökdü.\nAmma bircə onu bilirəm ki, Ermənistanın arxasında bütün dünya dursa da, Türkiyəylə sərhədləri açıb qardaşlaşsa da, ABŞ-ın məsləhəti ilə Türkiyə Bosforda Andronikə heykəl qoysa da xeyri yoxdu. Azərbaycan öz torpaqlarını işğaldan azad edəcək. Çünki Ermənistanın arxasında dayananlar bizim arxamızda durandan güclü deyillər. Bizim arxamızda duran Tanrıdı.\nTanrı bu milləti qorusun!\nTanrı bu millətin Ali Baş Komandanını qorusun!


“Rusiya və Azərbaycanın maraqları bu məqamlarda üst-üstə düşür” – RƏSMİ – Qərb Xəbər\n“Rusiya və Azərbaycanın maraqları bu məqamlarda üst-üstə düşür” – RƏSMİ\n“Azərbaycanla Rusiya arasında müttəfiqlik qarşılıqlı fəaliyyəti haqqında Bəyannamə Azərbaycan Rusiya əlaqələrini yeni, daha davamlı mərhələyə çıxarır”.\n“Qərb Xəbər” məlumat verir ki, bunu Rusiyanın Azərbaycandakı səfiri Mixail Boçarnikov bildirib.\n“Hər iki ölkənin liderlərinin Moskvada aparılan danışıqları onu göstərdi ki, Rusiya və Azərbaycanın Qafqazda və Xəzəryanı bölgədə barışıq, sabitlik, təhlükəsizliyin təmin olunmasında maraqları üst-üstə düşür.\nBiz “3+3” formatında əməkdaşlığın inkişaf etdirilməsinə böyük önəm veririk. Hesab edirik ki, Rusiya ilə əlaqələrin möhkəmləndirilməsi Azərbaycanda sabitlik və inkişafı təmin edəcək, Cənubi Qafqaz regionunda təhlükəsizliyə yardım edəcək”, – deyə səfir qeyd edib.


KENT UNİVERSİTETİNİN PROFESSORLARI ADMİU-DA TƏLİM KEÇİBLƏR\nKENT UNİVERSİTETİNİN PROFESSORLARI ADMİU-DA TƏLİM KEÇİBLƏR\nADMİU ölkədə incəsənətin bütün sahələri üzrə tədris aparan yeganə ali təhsil ocağı kimi, 2020-2021-ci tədris ilində magistratura pilləsi üzrə ilk dəfə “Menecment” ixtisasını açaraq, müxtəlif istiqamətlərdə incəsənət menecerlərinin yetişdirilməsinə start verib.\nİxtisas çərçivəsində keçirilən fənlərə “Mədəniyyət və incəsənət sahələri üzrə sahibkarlıq fəaliyyəti və biznes planlaşdırma” adlı kurs da daxil edilib.\nİncəsənətdə sahibkarlıq üzrə kursun keçirilməsi tələbələrə yaradıcılıq sənayesi kontekstində öz istedadlarını araşdıraraq bilik və bacarıqlarını tətbiq etmək imkanı yaradır. Nəticədə tələbələr özlərini maraqlandıran bir mədəniyyət sektorunda sahibkarlıq və biznes təcrübəsi təqdim etmək üçün unikal bir fürsət əldə edəcəkdir.\n“Mədəniyyət və incəsənət sahələri üzrə sahibkarlıq fəaliyyəti və biznes planlaşdırma” adlı kurs ADMİU üçün yeni olduğundan hazırkı mərhələdə onun beynəlxalq standartlara uyğun tərtib olunması imkanı var. Bu səbəbdən British Counsil təşkilatının “Creative Spark” layihəsi çərçivəsində Universitetin tərəfdaşı olan Böyük Britaniyanın Kent Universiteti ilə birlikdə bu kursun hazırlanmasına başlanıb.\n27 və 29 aprel tarixlərində Kent Universitetinin professor-müəllim heyəti, administrativ işçiləri və eləcə də uğurlu sahibkarlıq fəaliyyətinə malik məzunları tərəfindən ADMİU-nun aidiyyəti müəllim və tələbə heyətinə 2 günlük təlim keçirilib.\n•\tKursun tədris planının, fənnin təcrübi yönümlü proqramının və sillabusun beynəlxalq müasir standartlara uyğun hazırlanması;\n•\tƏdəbiyyat siyahısının hazırlanması, lazımi materialların təqdim olunması.\nBirinci təlimdə iştirakçılara rəqəmsal mədəni yaradıcılıq mənzərəsi - beynəlxalq meyllər və qabaqcıl vərdişlər, vəsait toplama nəzəriyyəsi və təcrübəsi, məzun olduqdan sonra yaradıcı işə başlama, karyeralar və əmək qabiliyyəti ilə bağlı məqamlar, incəsənət icması və şəbəkə qurma, yaradıcılıq kurslarında biznesi öyrətmə ilə bağlı məruzələr təqdim olunub.\nİkinci təlimdə isə ADMİU-nun “Mədəniyyət və incəsənət sahələri üzrə sahibkarlıq fəaliyyəti və biznes planlaşdırma” kursunun hazırlanması ilə bağlı formalaşmış baxışı, problemlərin qoyuluşu və həlli yolları, maneələri dəf etmə planları, gələcək real addımların müəyyən olunması barədə müzakirələr aparılıb.\nTəlimdən sonrakı mərhələdə ADMİU-nun müəllim və tələbələrinin Kent Universiteti ilə davamlı əməkdaşlığı nəzərdə tutulub.


“Fly Erbil Airways” və “Fly Armenia Airways”… – PKK-nı Dağlıq Qarabağa Mehridən onlar daşıdı… – Turkustan.info\n26 Yanvar 2021 18:21\nDağlıq Qarabağda döyüşə rəhbərlik edən PKK komandirlərinin Qarabağa hansı qonşu və şirkətlər daşıyıb?\nAzərbaycan ermənilər tərəfindən demək olar ki, hər gün bu itthamla üzləşir. Dağlıq Qarabağda 44 günlük müharibədə, türklər, robot döyüşçülərdən (onlar Azərbaycan ordusunun, Yaşma xüsusi təyinatlıları kimi tanınan, Qarabağ savaşında unudulmaz xidmət göstərən döyüşçüləri, belə adlandırırlar-red), muzdlulardan istifadə edib, “Artsaxı” işğal etdilər. Əslində, vəziyyət tam tərsinədir. Amma qismən. Əvvəla “Artsax” yox, Dağlıq Qarabağ. Erməni ərazisi yox, tarixi Azərbaycan torpaqları. İşğal yox, sülhlə razılaşmayan ermələr, hərb yolu ilə, havlayan bəlli dördayaqlı kimi qovulub Qarabağdan.\nİndi gələk ona ki, kim kimə qarşı, kiminlə döyüşüb? Dosxanlarda kim və necə döyüşüb, bunu artıq Azərbaycana birinci sinfə gedən uşaqlar da bilir, desək, yəqin yanılmarıq. Əldə edilən məlumalara görə Azərbaycana qarşı, 44 günlük savaşda ermənilər 2000-ə yaxın muzdlu silahlı qüvvədən istifadə ediblər.\nOnlar İraqdan, Süleymaniyyədən gətirilərək, İrəvana Mehri tərəfdən, indi ermənilərin əlində olan Zəngəzur ərazisindən keçiblər. Qeyd edək ki, muzdluların hamısı PKK və YPG döyüşçüləri olub. Bu barədə ciddi və təsdiqini tapmış faktlar mövcuddur.\nMuzdlular Süleymaniyyədə Tələbani ailəsinə yaxın güclər tərəfindən himayə olunur. Region üzrə Dağlıq Qarabağa göndərilən bəlli silahlı kontingentə Lahur Tələbani nəzarət edir. Lahur Tələbani özü Azərbaycanın qonşu dövlətlərindən birinin daimi himayə etdiyi biridir. PKK-nın Ermənistan gətirilib, oradan Dağlıq Qarabağa yerlşdirilən və Azərbaycana qarşı döyüşlərə cəlb edilən terrorçu dəstələrinə, Haşdi-eş-Şabiyə, Şirzad Lahur rəhbərlik edib. Hər iki terrorçu, Lahur Təlabaninin və demək ki, həm də Azərbaycanın yaxın qonşulardan birinin himayəsindədir.\nSual olun bilər ki, bu qədər yaraqlı, İrəvana necə daşınıb. Daşınma prosesi Kürdüstana məxsus “Fly Erbil Airways” və “Fly Armenia Airways” şirkətləri tərəfindən icra olunub. Maraqlı olanı bu ki, Ermənistanın sərnişindaşıma bazarına girmək üçün beynəlxalq icazə adıgedən şirkətə bu ilin iyulundan verilib. Şirkət rəhbərliyi bununlar bağlı finport.am saytının müxbiri, Mariya Mkrtçyana verdiyi müsahibədə gülərək bildirib ki, bu çətin nəaliyyətə mühim əməkdaşlıqlar nəticəsində nail olublar və bundan çox məmnundurlar.\nYeri gəlmişkən, bu faktlar imkan verir ki, Azərbaycan Ermənistanı beynəlxalq məhkəmə qarşısına çıxarsın. Ermənistan PKK və YPG kimi terror təşkilatları ilə açıq əməkdaşlıq edir. Hətta onları, muzdlu olaraq Dağlıq Qarabağda, Azərbaycanın dövlət ərazisində keçirdiyi, qanunsuz, hərbi əməliyyatlara cəlb edib. Bu beynəlxalq hüquqa və konvensiyalara zidd hərəkətdir, insanlığa qarşı cinayətdir.\nSonda qeyd edək ki, Azərbaycan-Rusiya-Ermənistan arasında imzalanan üçtərəfli sazişdən sonra, PKK və YPG muzdluları eyni marşrutla, Süleymaniyyəyə qayıdıb. Dağlıq Qarabağda döyüşən həmin silahlı dəstələrin hazırda İraq-Türkiyə sərhəddinə yerləşdirildiyi bildirilir.\nPrevious 6 bacının 1 qardaşı cəbhədən evinə qayıtdı – VİDEO\nNext “NATO Qarabağ münaqişəsinin tərəfi deyil” – Baş katib


Nur-az.com - Kissincer: “Qərb Ukrayna məsələsində ölümcül səhvə yol verib”\nKissincer: “Qərb Ukrayna məsələsində ölümcül səhvə yol verib”\nABŞ-ın keçmiş dövlət katibi Henri Kissincer Qərbin Ukrayna böhranında buraxdığı səhvdən danışıb. Musavat.com-un məlumatına görə, alman jurnalı “Der Spiegel”ə müsahibəsində o deyib: “Krım – xüsusi haldır... Əgər Qərb səmimi olmaq istəyirsə, o zaman etiraf eləməlidir ki, səhvə yol verib, çünki Krımın Rusiyaya birləşdirilməsi dünya ağalığına cəhd deyildi və onu Hitlerin Çexoslovakiyaya müdaxiləsi ilə müqayisə eləmək olmaz”.\nEks-diplomat daha sonra deyib: “Putin Soçi Olimpiadasına onlarla milyard dollar xərclədi. Bununla da Rusiya Qərb və onun mədəniyyəti üçün açıq ölkə, Qərbin bir parçası olduğunu göstərmək istədi. Putinə sərfəli deyildi ki, cəmi bir həftə sonra Krımı zəbt eləsin və Ukrayna ilə müharibəyə başlasın”.\nBəs niyə hər halda, buna getdi? Kisincer özünün qoyduğu ritorik suala belə cavab verib: “Əminəm ki, ABŞ və Avropa Ukraynanın Avropa Birliyi iqtisadi münasibətlərindən start götürən və Kiyevdə nümayişlərə gətirən hadisələrin əhəmiyyətini başa düşməyib. Bu, Moskva ilə dialoqun predmeti olmalı idi. Ukrayna Rusiya üçün həmişə xüsusi önəm daşıyıb. Bunu anlamamaq ölümcül səhv idi”.\nDövlət Departamentini keçmiş rəhbəri Rusiyaya qarşı sanksiya tətbiqini də tənqid edib.


Milli Məclisdə içməli su təchizatı ilə bağlı məsələlər müzakirə olunub - AZƏRTAC – Azərbaycan Dövlət İnformasiya Agentliyi\nEyni zamanda, regionlarda 52 şəhər və rayon mərkəzində işlərə başlanılıb ki, bunların 30-da içməli su və tullantı su şəbəkələrinin, 12-də içməli su şəbəkəsinin inşası yekunlaşıb. Hazırda 12 şəhərdə işlər davam etdirilir. Yalnız 2 şəhərdə - Bərdə və Balakəndə layihələrin icrasına başlanılmayıb. Ötən müddətdə 1000-dən çox kənd və qəsəbədə su layihələri icra olunub.\nAZERTAG.AZ :Milli Məclisdə içməli su təchizatı ilə bağlı məsələlər müzakirə olunub\nMingəçevir Dövlət Universiteti Aqrar Elm və İnnovasiya Mərkəzi ilə əməkdaşlıq edəcək


Musa Qasımlı: Ermənistan dövləti terror və irqçilik üzərində dayanır\n23 İyun 12:22 | 7 340\n“Avropa İttifaqının "Şərq Tərəfdaşlığı" proqramı çərçivəsində videokonfrans formatında keçirilən görüşdə Azərbaycan Respublikasının Prezidenti İlham Əliyev Ermənistanın baş naziri Nikol Paşinyana "Ermənistan Azərbaycanın ərazisini işğal edib və Ermənistanın baş nazirinə irqçilik haqqında danışmağı məsləhət görməzdim, çünki erməni terrorçuları dünyaca məşhurdurlar. Parisin Orli hava limanında terror hadisəsi törədən Karapetyan soyadlı şəxs sonradan Ermənistana ekstradisiya edilib və Ermənistan prezidenti tərəfindən əfv olunub. Məhz buna görə belə məsələlər ətrafında müzakirə gedəndə ona sakit oturmağı tövsiyə edərdim" deyərək bir daha tərs sillə vurdu və artıq neçənci dəfə tarixi faktlarla onu yerində oturtdu”. Bu fikirləri Milli Məclisin deputatı Musa Qasımlı deyib.\nMusa Qasımlı bildirib ki, Azərbaycan Prezidentinin tarixi faktlara əsaslanan bu fikri haqqında hətta kitablar yazmaq olar. Mənbələr sübut edir ki, N.Paşinyanın və ümumiyyətlə, erməni xadimlərinin terror əleyhinə və irqçilikdən danışmağa mənəvi haqları yoxdur. Millət vəkilinin sözlərinə görə, Cənubi Qafqazda heç bir zaman olmayan Ermənistan adlı bir dövlət türk, azərbaycanlı torpaqlarında qurulduqdan və Azərbaycan tarixən azərbaycanlılara məxsus olan İrəvan şəhərini paytaxt olaraq verdikdən sonra daşnaklar soyqırımı və terroru dövlət siyasətinə çevirdilər. Rəsmi sənədlər deyilənləri sübut edir. Belə ki, 1918-ci ildə Ararat Respublikasında 1 milyon 200 min nəfər əhali var idi, 1920-ci ilin sonlarında Ermənistan sovetləşdiriləndə ölkədə cəmi 770 min nəfər qalmışdı. 1918-1920-ci illərdə Daşnaksütyunun hakimiyyəti illərində Ermənistanda əhali 35,5 faiz azalmışdı. Türklər 77 faiz, kürdlər 98 faiz, yezidi kürdlər 40 faiz azalmışdı. Əgər 1918-ci ildə Ermənistanda türklər 260 min nəfər idilərsə, 1920-ci ildə 60 min olmuş və ya 77 faiz azalmışdı. Kürdlər 1918-ci ildə 25 min nəfər idilərsə, 1920-ci ildə 0,5 min nəfər olmuş və ya 98 faiz azalmışdı. Yezidilər bu illərdə 8 min nəfər idilərsə, 1920-ci ildə 5 min nəfər olmuş və 40 faiz azalmışdı. Ruslar isə 15 min nəfərdən 14 min nəfərə düşmüş və ya 7 faiz azalmışdı. Digər millətlərin sayı 7 mindən 4 min nəfərə düşmüş və ya 43 faiz azalmışdı. Əsl irqçilik bu deyilmi?\n“Bu faktlar, həmçinin 1920-ci ildə Azərbaycan dövlət xadimlərinin öldürülməsi, 70-ci illərdə Moskvada metro stansiyasının, Bakıda 106 nömrəli marşrut avtobusunun partladılması, 70-80-ci illərdə türk diplomatlarına, binalarına, dünyanın müxtəlif ölkələrinin paytaxtlarında hava limanlarında törədilən partlayışlar, Azərbaycana qarşı hərbi təcavüz etdikdən sonra mülki əhaliyə qarşı törədilən terror aktları, İrəvanda və başqa yerlərdə terrorçulara abidələrin qoyulması, adlarına orden və medalların təsis edilməsi və yüzlərlə digər fakt bir daha təsdiq edir ki, hansı partiyanın və şəxsin hakimiyyətdə olmasından asılı olmayaraq Ermənistanda dövlət siyasətinə çevrilmiş terrorçuluq ənənəsi davam etdirilir. Başqa bir millətin yaşaması üçün şərait olmadığından Ermənistan bu gün monoetnik əraziyə çevrilib. Belə vəziyyət irqçilik siyasətinin konkret nəticəsidir. Bütün bunlar Ermənistan adlı qurama dövlətin iki ayaq - terror və irqçilik üstündə dayandığını bir daha təsdiq edir”-deyə, M.Qasımlı vurğulayıb.\n“Şanlı Azərbaycan Ordusu xalqın güvənc yeri, qürur mənbəyidir” - Hikmət Şikarov\nSiyasət 26 İyun 13:07\nMusa Quliyev: Koronavirusla mübarizədə məsuliyyət və nəzarət güclənməlidir\nSiyasət 26 İyun 13:06\nVüqar Rəhimzadə: Bəzilərinin məsuliyyətsizliyi karantin qaydalarının və cərimələrin daha da sərtləşdirilməsini zərurətə çevirir\nSiyasət 26 İyun 12:37\n26 İyun Silahlı Qüvvələr Günüdür\nSiyasət 25 İyun 19:20\n"Gəlin, koronovirusa qarşı birgə mübarizə aparaq" - ŞƏRH ÖZƏL\nSiyasət 25 İyun 19:19\n“Möhtərəm Prezidentimizin daimi diqqət və qayğısı nəticəsində Silahlı Qüvvələrimiz inkişaf edir, döyüş qabiliyyətini daha da artırır” Məhərrəm Əliyev\nSiyasət 25 İyun 19:17\nÜST-ün nümayəndəsi: "Yoluxmaların sayı artacaq!"\nSiyasət 25 İyun 19:05\nBMT-nın nümayəndəsi: "Etibarlı mənbələrdən məlumat toplayın"\nSiyasət 25 İyun 19:04\n"Torpaqlarımızı azad etmək iqtidarında olan güclü, qüdrətli ordumuz vardır” ÖZƏL-MÜNASİBƏT\nSiyasət 25 İyun 19:03\n“Həmrəy olaraq və bu virusa qalib gələk” ÖZƏL-MÜNASİBƏT\nSiyasət 25 İyun 19:00\n"Ermənistan hakimiyyəti heç bir uğura imza ata bilmir" ÖZƏL-RƏY\nSiyasət 25 İyun 18:58


Qubada “Sadiq dost” açıldı - Modern.Az Azərbaycan və dünya xəbərləri\n23 Aprel 2021, 18:52 | AKTUAL\nQubada “Sadiq dost” açıldı\nİnsanın ən yaxın dostu olan heyvanlara diqqət göstərən hər kəsə xüsusi hörmətim var. Heyvanları, o cümlədən itləri çox sevirəm. 1992-ci ildən-sərhədçiləri tanıyan gündən Vətənin keşiyində duran bu igidlərin yanında at və it görmüşəm. İnsanın ən yaxın köməkçiləri olan at və itləri... Özümdə kənddə böyüdüyümdən həmişə həyətimizdə it saxlamağımızı görmüşəm və itləri sevmişəm. İndi də bu heyvana çox böyük sevgim var.\nElə bu yazımda da Qubada itlərə olan diqqətdən danışacağam. Rayonda respublikanın bölgələri arasında ilk olaraq sahibsiz küçə itləri üçün sığınacaq təşkil edilib. Adətən, həmişə maraqlı və orijinal layihələrə imza atılan Qubada sahibsiz itlərə sahib çıxıldığını eşidəndə çox sevindim. ANS televiziyasında işləyəndə, yaxşı xatırlayıram, bir Quba sakini sahibsiz iti kəsmişdi. Dəhşətə gəldiyim bu faktı araşdırmaq üçün gecə saat 24-də Quba rayon polis şöbəsində həmin şəxsdən müsahibə də almışdım. Hərəkətinə haqq qazandırmağa çalışan "arzuolunmaz" müsahibim sonda iti kəsdiyini etiraf etmiş, peşmançılığını bildirib.\nİndi isə-illər sonra Qubada "Faitful friend"- "Sadiq dost" adlanan heyvan sığınacağı istifadəyə verilib. Sığınacağın açılışında Quba rayon İcra Hakimiyyətinin başçısı Ziyəddin Əliyev, İsrail dövlətinin missiya rəhbərinin müavini, Müvəqüəti İşlər Vəkili Doron Pe'er, Azərbaycan Heyvanların Mühafizəsi İctimai Birliyinin sədr müavini Fərid Mansurov, mətbuat nümayəndələri iştirak edib. "Sadiq dost"sığınacağının məramı və məqsədi barədə qonaqlara geniş məlumat verilib. İsrailli qonaq Doron Pe'er Azərbaycanın bölgəsində belə bir xoş məramlı heyvan yuvasının açılmasını çox təqdirəlayiq hal hesab edib, hətta təəccübləndi də. Heyvansevər insan olduğu dərhsl hiss edilən cənab Doron Pe'er belə bir sığınacaq üçün rayon rəhbəri Ziyəddin Əliyevə təşəkkür edib.\nQuba rayon İH-nin başçısı Ziyəddin Əliyev həm qonaqlar, həm də mətbuat nümayəndələri üçün sığınacaqla bağlı ətraflı açıqlama verib. Bildirib ki, sahibsiz küçə itlərilə bağlı belə bir saxlanc yerinə ciddi ehtiyac vardı: "Rayonda sahibsiz küçə itləri çoxalmışdı, küçələrdə, xüsusən gecələr gəzmək insanlar üçün təhlükəli idi. Quba şəhər bələdiyyəsinin sədri Humay Məmmədova bu təklifi mənə verəndə, dərhal razılıq verdim. Qısa vaxt ərzində işə başlanıldı və görürsünüz, 20 baş sahibsiz it bu sığınacağa yerləşdirilib".\nRayon rəhbəri hər bir kəsi heyvanları qorumağa, sevməyə çağıraraq belə bir anons da verdi: "Tezliklə "Sadiq dost"sığınacağında sahibsiz atlara da sahib çıxılacaq."\nAzərbaycan Heyvanların Mühafizəsi İctimai Birliyinin sədr müavini Fərid Mansurov jurnalistlərə açıqlamasında Qubada sahibsiz heyvanların sığınacağının açılmasını çox yüksək dəyərləndirib və Qubanın bu təcrübəsinin bütün rayonlarda yayılaraq həyata keçirilməsini məqsədəuyğun sayıb.\nAçılış mərasimində qonaqlara və media işçilərinə baytarların sahibsiz itləri müayinə etmələri də nümayiş olundu. İsrailli qonaq Doron Pe'erin bu görüntüləri maraqla izlədiyi diqqətimizdən yayınmadı. Məlumat üçün bildirək ki, sığınacaqdakı itlər müayinə olunub və bir neçəsi əməliyyat da olunacaq.\nSahibsiz itlər sözünü yazıda bir neçə dəfə işlətdim. Amma daha bu heyvanlar sahibsiz deyil. Rəsmi qurum-Quba İH bu küçə itlərinə sahib çıxdı. Bu sığınacaqda onların sağlamlığı, istirahəti, bir sözlə, həyatda qalmaları üçün hər cür şərait var. Bir heyvansevər insan kimi bu nəcib aksiyanı alqışlayır, təşkilatçılara təşəkkür edirəm. Arzum budur ki, Allahın yaratdığı dili-ağzı olmayan bu sahibsiz heyvanlara diğər rayonlarda da sahib çıxılsın, diqqət göstərilsin. Unutmayaq ki, sahibsiz küçə itləri insanlar üçün real təhlükə mənbəyidir. Quduzluğun artmasına səbəb olan, insan sağlamlığına ciddi zərər vuran sahibsiz küçə heyvanlarına qucaq açmaq doğrudan da çox savab işdir. Özü də mübarək Ramazan ayında!\nAytəkin ALXASLI - Quba


Tanpınarı kəşf edirəm – Artlogos\nTanpınarı kəşf edirəm\n1951-ci ildə Amerika Birləşmiş Ştatlarında bir kitab çap olunur. Kitab belə adlanırdı: “Əsl inamlı: Kütlə hərəkatlarının anatomiyası.” Sosioloq Erik Hofferin müəllifi olduğu əsər adından da göründüyü kimi kütlə hərəkatları və onların yaranması, inkişafı, tənəzüllü barədə idi. “Əsl inamlı” bir müddət sonra bütün dünyada məşhurlaşdı. Əsərdə yəhudilərin Qədim Misirdən çıxmasından, xristianlığın, İslamın yaranmasından tutmş, Türkiyədə Atatürkün hakimiyyətə gəlməsi və modernləşmə dövründə aparılan inqilabi islahatlara, Rusiyada kommunizmin, Almaniyada nasizmin yaranmasına qədər bir çox hərəkatın xarakteri analiz olunur, ortaq xüsusiyyətləri araşdırılırdı. Bu təhsilsiz, ömrü boyu tərsanədə fəhlə işləyən sosioloqun kitabı kütlə hərəkatlarının öyrənilməsi üçün əvəzsiz elmi vəaitə çevrildi.\nBundan on il sonra, 1961-ci ildə Türkiyədə Ahmet Hamdi Tanpınarın “Saatları Ayarlama İnstitutu” adlı romanı çap olundu. Roman saat-insan-zaman münasibətləri barədə idi və qəhrəman Hayri İrdalın həyatından bəhs olunurdu. Amma təkcə bununla bitmirdi. Halit Ayarıcının qurduğu Saatları Ayarlama İnstitutunun timsalında kütlə hərəkatlarının yaranmasını və sonrakı inkişaf tempini də göstərirdi. Bəlkə də Tanpınar o illərdə təzə-təzə məşhur olmağa başlayan “Əsl inamlı” əsərindən xəbərsiz idi. Bununla belə amerikalı alim kimi, amma ondan fərqli olaraq bədii dillə, ironik, qrotesk üslubla kütlə hərəkatlarının anatomiyasını yaratmışdı.\nHayri İrdal Halit Ayarcıya rast gələnə qədər həyatı yoxsulluq içində keçən sadə bir adamdır. Əsərin ilk cümləsində özünün də dediyi kimi uşaq vaxtından elmə, təhsilə, kitaba həvəsi olmayıb: “Məni tanıyanlar oxuma-yazma işləriylə o qədər də böyük bir əlaqəm olmadığını bilirlər. Hətta bütün mütaliəm uşaqlığımda oxuduğum Jül Vern və Nik Karter hekayələrini ortadan çıxarsanız ərəbcə və farsca kəlmələrini ötürə-ötürə gözdən keçirdiyim bir neçə tarix kitabıyla, “Tutinamə”, “Min bir gecə”, Əbu Əli Sina hekayələri kimi əsərlərdən ibarətdir.” Təhsili olmasa da sünnətində dayısının bağışladığı bir qol saatı ilə bütün gələcək həyatı dəyişir. O, şəyirdi olduğu müvəqqit Nuri Əfəndi ilə, Abdussəlam bəylə, Artisti Əfəndi ilə, Seyit Lütfullahla, sonralar isə doktor Ramizlə, Halit Ayarcı ilə tanış olur. Bütün bunlar, üstəlik, müharibədən qayıtdıqdan sonra işlədiyi Psixonaliz, Spiritizm Cəmiyyətləri, Şəhzadəbaşı kafesi onun bir insan kimi formalaşmasında xüsusi rol oynayır və gələcəkdə Saatları Ayarlama İnstitutunda müdir köməkçisi işlədiyi zaman keçmişdə qazandığı təcrübələr ona fayda vermiş olur.\nHayri İrdal özü əhəmiyyət verməsə də olduqca vacib bir elmə sahibdir. O, saatların dilini bilir. Hayri İrdalın əsas üstünlüyü odur ki, saatlara təkcə saat kimi, adi bir mexanizm kimi deyil, xüsusi gücə malik varlıq kimi yanaşır. Bunlar onun ustası Nuri Əfəndidən öyrəndikləridir. Nuri Əfəndi Avropadan gəlsə də Şərq insanının həyatının ayrılmaz parçasına çevrilmiş saat qavramının ən son daşıyıcılarındandır. Saatlara fəlsəfi məna yükləyən Nuri Əfəndi onlara həkim həssasiyyəti ilə yanaşır: “Xarab olmuş saata bir xəstəyə baxarmış kimi bax” , – deyir.\nYeni dövrdən başlayaraq Avropada manfukturaların yaranması, sənayenin inkişafı burjuaziya sinfinin zaman haqqında təsəvvürlərini də dəyişdi. Yeni insanlar artıq zamanın da kapital kimi qədrini bilməyə başladılar, çünki fabriklərin müəyyən saatlarda işə başlaması, fəhlələrin müəyyən saatlarda fabrikə gəlib, fabrikdən getmələri vacib idi. Həyatın başqa sahələrindəki işlər də buna görə qurulurdu. Saat artıq yeni iş həyatının vacib ünsürünə, inkişafın simvoluna çevrildi, şəhər meydanlarına dikilən saat qüllələri yeni sənaye çağını Qərbdə möhkəmlədən sancaqlar idilər. Adi bir fakt: XIX əsrin ortalarına kimi Qərbdə vahid saat sistemi yox idi. İngiltərənin ən yaxın şəhər və qəsəbələrinin belə öz yerli saatları vardı və London saatıyla aralarındakı fərq yarım saatdan çox idi. Telefon, radio, televiziya, sürətli qatarlar, təyyarə olmadığından bu fərqi bilən yox idi. Qatarlar başqa nəqliyyat vasitələrindən daha sürətli olduğu üçün bu fərqi ilk dəfə onlar müəyyənləşdirdilər. Vahid saat sisteminə keçidi ilk dəfə tətbiq edən isə nə hər hansı bir dövlət, nə elmi mərkəz oldu. Bunu ilk dəfə 1847-ci ildə İngiltərədəki qatar şirkətləri həyata keçirdilər və saatı Qrinviçə görə müəyyənləşdirdilər. Gedərək daha çox qurum qatar şirkətlərinin qərarını tətbiq etməyə başladılar. İngiltərə dövləti yalnız 1880-ci ildə dünya tarixində ilk dəfə ölkə daxilində vahid saat sisteminə keçilməsi haqqında qərar verdi.\nŞərqdə isə saat öz maddi qavramını itirərək ruhani mahiyyət qazandı. Necə ki, Nuri Əfəndi tez-tez deyir: “Cənabi-haq insanı öz surətində yaratdı, insan da saatı özünə bənzər icad etdi.” Şərq insanı saata ruhani məna verdi, onun əqrəblərindən modern dünya ilə ayaqlaşmaq üçün deyil, namazın vaxtını dəqiqləşdirmək üçün istifadə etdi. Avropadan yenilikləri öyrənən Şərq insanı, avropalılar kimi vaxtdan istifadə etməyi öyrənə bilmədi. Sələfi Tanpınar kimi “Yeni Həyat” romanında saat-zaman qavramını işləyən Orxan Pamuk doktor Narinin dilindən belə deyir: “Müvəqqitlərimiz və saatlarımız Qərbdə olduğu kimi dünyaya yetişməyin deyil, Allaha sarı qaçmağın vasitələridirlər. Heç bir millət bizlər qədər saata düşkün olmadı… Bizlər üçün Allaha yanaşmanın ik yolu var. Cihadın aracı silahla, namazın aracı saatla.” Qərbdən gələn hər cür yeniliyi qəbul etməyən, onlara qarşı çıxan doktor Narin bircə saat markalarını sevir, hətta tutduğu detektivlərə saat markalarının adını verir.\nBəli, modern dövrə qədəm qoyan türk insanının saat qavramı da dəyişməlidir. Saatlar artıq təkcə namazın vaxtını müəyyənləşdirmək üçün deyil, sürətlə modernləşən bir ölkənin iş həyatında da aktiv rol almalıdır. Bunları duyan insan isə Halit Ayarcı olur. Hər bir kütlə hərəkatında olduğu kimi Nuri Əfəndi və Hayri İrdal nəzəriyyəçidirlərsə, Halit Ayarcı fəaliyyət adamı, fanatikdir. O, gah irəli, gah geri işləyən saatları tənzimləyəcək, onlara ayar verəcək bir institut qurmaqla insanları modern həyata adaptə etmək niyyətindədir. Halit Ayarcı ilk baxışdan fırıldaqçı, işbaz kimi görünsə də, hətta əsərdə zaman-zaman biz onun “neqativ” işlərinə şahid olsaq da, son nəticədə yaratdığı quruma ürəkdən bağlandığını görürük.\nHər bir kütlə hərəkatı özünün inkişaf mərhələsində təkcə gələcək haqqında ümidlər verməklə qalmır, o, keçmiş barədə də şişirdilmiş əfsanələr uydurur, özünün qədimliyini, əzəmətli keçmişini sübut etməyə çalışır. Millətçi hərəkatlar bunun üçün adətən əcdadların rəşadətli tarixindən, qəhrəmanlıqlarından bəhs edən əfsanələr uydururlar. Almaniyada nasistlər hakimiyyətə gəldikdən sonra ari irqi ilə əlaqə yaratmaq cəhdlərini, alman tarixçilərin bu yöndə gərgin fəlaiyyətini xatırlayaq. Və ya ötən əsrin iyirminci illərinin sonlarından başlayaraq SSRİ-də ittifaqı təşkil edən xalqların mötəşəm keçmişlərini göstərmək üçün aparılan cəhdləri, müttəfiq ölkələrdə uydurulan tarixi qəhrəmanları xatırlayaq. Nümunəni bir az da dərinləşdirə bilərik. Ötən əsrin otuzuncu illərindən başlayaraq Azərbaycanda Babəkin yenidən canlandırılması prosesi başladı, onunla bağlı tarixi araşdırmalar, bədii əsərlər yazıldı. Otuzuncu illərə qədər İslamın düşməni hesab olunan Babək, artıq yeni bir sima qazandı, sosial bərabərlik arzulayan, onu quran qəhrəmana çevrildi, kommunistlərin sələfi oldu.\nBu cür fəaliyyətlər hər bir kütlə hərəkatının öz qədimliyini sübut etmək istəyindən doğur. Saatları Ayarlama İnstitutunun da belə bir tarixi keçmişə ehtiyacı var. Halit Ayarcı lazımi tarixi şəxsiyyəti tapır. Bu, Əhməd Zamani Əfəndidir. Bələdiyyə rəisi ilə görüş zamanı anidən Halit Ayarcının beyninə gələn fikirlə yaranan bu tarixi şəxsiyyət haqqında kitab yazılır. Tezliklə Əhməd Zamani Əfəndiyə olan marağı nəzərə alaraq onun qəbrini də tapıb üzə çıxarırlar. Əlbəttə nə tarixdə Əhməd Zamani Əfəndi adlı şəxs olub, nə də qəbir onundur. Üstəlik mətbuatda Halit Ayarcı və Hayri İrdalın tarixi saxtalaşdırmaqları barədə yazılar da çıxır və bu yazılar əks effekt verərək instituta marağı artırır.\nErix Hoffer “Əsl inamlı” əsərində kütlə hərəkatına qoşulanları analiz edərək, onların ən çox orta və yuxarı təbəqədən çıxdıqlarını deyir. Yoxsul insanlar, kölələr heç zaman üsyan etməzlər. XIX əsrdə Rusiyada dekabrisit, petraşeviç hərəkatlarının üzvləri də əsasən oxumuş orta təbəqənin nümayəndələri idilər. Hitlerin tərəfdarları içində macəra axtaran, boş həyatlarından bezmiş və artıq sevginin ləzzətini duya bilməyən yüksək cəmiyyət qadınları çoxluq təşkil edirdi. Eyni şeyi Fransa Burjua İnqilabı zamanı aktivlik göstərmiş fransız yüksək cəmiyyət qadınları barədə də demək olar. Saatları Ayarlama İnstitutunda da bu cür qadınlar az deyil. Özü də onların çoxunu biz hələ Spiritizm cəmiyyətindən tanıyırıq. Bu cür xəyal qırıqlığı içində dolaşan, sürəkli nələrdənsə narazı olan insanlar hər bir yeni kütlə hərəkatlarının ilk tərəfdarları arasında yer alırlar. Hayri bəy Spiritizm cəmiyyətindən tanıdığı qadınları instituta dəvət etdikdə onlar sevinə-sevinə gəlirlər. Hayrinin bibisi Zarifə xanım, məşuqəsi Selma xanım, Sabriyə xanım, Nevzat xanım da belələrindəndirlər. Həyat yoldaşı Pakizə və baldızları isə tipik xəyalpərəstdirlər (Pakizə Hollivud filmlərinə baxandan sonra özünü ordakı aktrisalara bənzədir, Hayrinin böyük baldızı bərbad səsinə rəğmən müğənni olmaq istəyir, olur da) kütlə hərəkatında isə belələrinə hər zaman əşhədü-ehtiyac var.\nZərifə xanım bu yeni hərəkat-institutu o qədər bəyənir ki, qardaşı oğlu ilə münasibətlərinin soyuq olmasına baxmayaraq bu təşkilata üzv olur, yeni təsis olunan Saatları Sevənlər Cəmiyyətinə rəhbər təyin edilir. Zərifə xanım da öz növbəsində institut binasının tikilməsi üçün torpaq sahəsi hədiyyə edir.\nHər bir kütlə hərəkatında olduğu kimi, Saatları Ayarlama İnstitutunun özünün də müqəddəs bildiyi əşyası-Mübarəki var. Mübarək ayaqlı, qədim saatdır. Əsərdə onun haqqında canlı obraz kimi bəhs olunur, təşkil olunan ziyafətlərin ən ümdə “qonağıdır”, onunla ilgilənirlər, diqqət göstərirlər. Hətta institutun binasının quruluşu da Mübarəkə bənzəyir.\nHalit Ayarcı Linkoln, Qandi, Çörçil kimi həm nəzəriyyəçi, həm də fəaliyyət adamıdır. O, Hayridən fərqli olaraq gördüyü işlərə inanır. Buna görə institiutun üzvləri bir gün onun sözünü dinləməyəndə xəyal qırıqlığına uğrayır. Əli işdən soyuyur. Oxşar hadisə istənilən kütlə hərəkatı ilə baş verir.\n1927-ci ildə Trotskinin Kommunist Partiyasından çıxarılıb ən sıravi kommunistdən də əhəmiyyətsiz birinə çevrilməsi artıq partiyanın möhkəmlənməsindən xəbər verirdi. Bu tarixi hadisədən sonra Kommunist Partiyası bundan sonra dünyada kommunizm qurmaq kimi “böyük ümidlər”dən (Diqqətli oxucu yəqin romanda bu adda fəsilin yer aldığını görməmiş deyil) bəhs etməyəcək, onun hədəfləri praktik və lokal olacaqdı. Və əgər bir kütlə hərəkatı artıq böyük ümidlərindən imtina edib indiki zamana fokuslanırsa, deməli o özünün inkişaf fazasını tamamlamışdır.\nHalit Ayarcı işçilər üçün tikiləcək kooperativ evlərinin saat şəklində olacağını dedikdə ilk dəfə müxalif fikirlərlə qarşılaşır. İnstitutun içindən olan bu insanlar artıq yenilik istəmirlər, onlara əlllərindəkilər kifayətdir. Buna görə də şiddətlə etiraz edirlər. Elə bu zaman xəyal qırıqlığına uğrayan Halit Ayarcı institutun işinin yekunlaşdığını anlayır. O deyir: “Bu müəssisə artıq mənim deyil! Bundan sonra mən də hər kəs kimiyəm burda!” Təsadüfi deyil ki, Halit Ayarcının bu qərarı ilə eyni vaxtda Saat Sevənlər Cəmiyyətinin qurulması təklifinə yox deyən ölkələrin cavabları da gəlib çıxır: “Sənaye həyatı kafi dərəcədə inkişaf etdiyi üçün belə bir müəsissəyə ehtiyacımız yoxdur.”\nBelə çıxır ki, saat həm də inkişafın simvoludur. Sənayesi inkişaf etmiş modern toplumlarda saat yalnız iş fəaliyyətinin yaxşılaşmasına xidmət edən alətdir, sənayenin inkişaf etmədiyi, modernizmin gəlmədiyi ölkələrdə isə sitayiş obyekti, sakral varlıqdır. Buna görə adına institut açmaq zərurəti yaranır.\nErik Hoffer deyir ki, xalqına və insanlığa yararlı olan kütlə hərəkatı liderləri təkcə kütlə hərəkatının necə başladılacağını deyil, Qandi kimi onun aktiv dövrünü nə zaman bitirəcəklərini də bilirlər. Halit Ayarcı da Saatları Ayarlama İnstitutunun aktiv dövrünün bitdiyini anlayır (çünki sənayeləşmə başlayıb!) və könüllü surətdə ondan uzaqlaşır.\nGəlin biz də Qandi kimi, Halit Ayarcı kimi davranaraq yazımızın həcmi çox da böyüməmiş burdaca dayanaq.


Riyaziyyatda sehrli sual: 1 rəqəmini 998.001'ə bölsək - Sual və Həlli\n28 iyul, 2017 [21:51]\nRiyaziyyatdan az da olsa anlayan hərkəsin bildiyi bir nüans rəqəmlərin insanları ofsunlamağı və maraq yaratmağıdır.\nBizimyol.info yazıda rəqəmlərin kainatın ən gözəl nümunələrindən olduğunu bir daha göstərəcək.Hazır olun,1 rəqəmini 998.001'ə bölürük.\n1 rəqəmini 998.001'ə böləndə ortaya çıxan nəticənin vergüldən sonrakı hissəsi qəribə bir vəziyət ortaya çıxardır.Belə ki, vergüldən sonrakı hissədə 0'dan 999'a qədərki bütün sayılar ard arda düzülür.Ortaya çıxan rəqəmi tam olaraq desək,belə olur: 0,000001002003004...996997999000...\nGördüyünüz kimi 000, 0001... deyə başlayaraq 999'a qədər gedir və sonrasında təkrar başa qayıdır.\nDiqqətli olan oxuyucularımız o dəqiqə bir əskiklik olduğunu hiss edib 998 rəqəminin olmadığını gördü.Bəs bu qədər rəqəm arasında niyə sadece 998 yoxdur ? Bəs bu rəqəmin 998.001 ilə əlaqəsi varmı? Təbii ki!\n998.001 rəqəmi, 999 rəqəminin "kvadratı" olduğunu bilirdinizmi?\n1'i 9801 rəqəminə böləndə vergüldən sonrakı hissədə 98'dən başqa bütün iki rəqəmli ədədlər sırayla çıxır.9801-in də 99 rəqəminin "kvadratı" olduğunu öyrəndik.\nBəs niyə sondan bir öncəki rəqəm (998, 98, 8) itir?\nBunun səbəbini də məktəb vaxtından xatırlayarsınız; əldə var 1. Seriya başa qayıdan zaman bir gediş nəticəsində bu əlavə 1, 9'a əlavə olur və 9 da 0'a çevrilir, əldə yenə 1 olur. Bu 1 də 8'ə əlavə olunur və çevrilən rəqəm 9'un yerinə yenisi ortaya çıxır. Artıq başqa 1 qalmadı. Bu səbəblə də 7, 8'ə çevrilmir və çevrilən 8'in yeri boş qalır.\nNəticədə 998, 98 və 8 rəqəmləri ortaya çıxmır. Bu da belə! Riyaziyyat sizcə də möcüzəli deyil mi?\n29 noyabr, 2021 [12:41]\n29 noyabr, 2021 [12:40]\n"İkibaşlı əjdaha" və ya başsız qalan səhiyyə


Bakı-Quba yolunun Şabran rayonundan keçən hissəsində baş verən yanğın söndürülüb - AZƏRTAC – Azərbaycan Dövlət İnformasiya Agentliyi\nBakı-Quba yolunun Şabran rayonundan keçən hissəsində baş verən yanğın söndürülüb\nİyulun 17-də saat 16 radələrində Bakı-Quba yolunun Şabran rayonundan keçən hissəsində, bələdiyyə torpağında quru ot örtüyündə başlamış yanğın güclü külək nəticəsində sonradan Şabran Meşə Mühafizəsi və Bərpası Müəssisəsinin yol kənarındakı “terras” adlanan ərazisinə keçib. Naməlum səbəbdən baş verən yanğının söndürülməsi üçün Ekologiya və Təbii Sərvətlər Nazirliyinin (ETSN) və Şabran rayon Yanğından Mühafizə Dəstəsinin əməkdaşları dərhal əraziyə cəlb edilib.\nETSN-in mətbuat xidmətindən AZƏRTAC-a bildiriblər ki, yanğının əhatə etdiyi ərazi hündür yamaclıqdan ibarət olduğundan əsasən əl əməyindən istifadə edilməklə həyata keçirilən intensiv tədbirlər nəticəsində alov saat 18:30 radələrində söndürülüb. İlkin hesablamalara görə, yanğın ətrafdakı bələdiyyə torpaqlarında xeyli sahəni əhatə etsə də, meşə torpaqlarına aid təxminən 15 hektar ərazidə quru ot örtüyü və kol-kos yanıb, ağaclara ziyan dəyməyib.\nYanğının yol kənarından keçən vətəndaşların odla ehtiyatsız davranması səbəbindən baş verməsi ehtimal edilir. Yanğının başvermə səbəbinin dəqiqləşdirilməsi və dəymiş ziyanın həcminin müəyyən olunması üçün araşdırmalara başlanılıb.\nEkologiya və Təbii Sərvətlər Nazirliyi təəssüflə bildirir ki, bəzi vətəndaşların ehtiyatsızlığı və məsuliyyətsizliyi nəticəsində meşə zolağına od düşür, bəzən qarşısıalınmaz yanğınlar baş verir. Nazirlik bu cür məsuliyyətsizliyi qınayır və vətəndaşları belə halların baş verməməsi üçün diqqətli olmağa çağırır. ETSN havaların isti keçməsi ilə əlaqədar əhalini bir daha təbiətdə olarkən odla ehtiyatlı olmağa, yanğın təhlükəsizliyi normalarına riayət etməyə, söndürülməmiş siqaret kötüklərini ətrafa atmamağa, yanğın təhlükəsizliyi qaydalarına əməl etməyə, meşələrimizi və yaşıllıqları qorumağa çağırır.\nAZERTAG.AZ :Bakı-Quba yolunun Şabran rayonundan keçən hissəsində baş verən yanğın söndürülüb\nYanğın nəticəsində 16 hektar əraziyə ziyan dəyib\nRamana qəsəbəsində 150 kvadratmetr sahə məişət tullantılarından təmizlənib\nMeşələrdə yanğın təhlükəsizliyinin təmin olunması barədə müzakirələr aparılıb


Rumıniyalı gənclər bir nömrəli uşaq evində və Qala Arxeoloji-Etnoqrafik Muzey Kompleksində olmuşlar\nAzərbaycanda səfərdə olan Buxarest şəhərinin gənclərdən ibarət nümayəndə heyəti noyabrın 4-də Nizami rayonunda yerləşən 1 nömrəli uşaq evində olmuşlar.\nQonaqlara məlumat verilmişdir ki, əsaslı təmir olunan 1 nömrəli uşaq evinin 120 sakini vardır. Burada 3 yaşından 18 yaşınadək uşaq və yeniyetmələr yaşayır. Uşaqların bütün tələbatlarını ödəyən, yüksək zövqlə qurulan müəssisə müasir standartlara cavab verir. Müəssisədə uşaqların asudə vaxtını səmərəli təşkil etmək məqsədi ilə bədii gimnastika, rəqs, rəssamlıq, xalçaçılıq, tikiş, toxuculuq və digər dərnəklər fəaliyyət göstərir.\nBildirilmişdir ki, bütün bunlar Azərbaycanın birinci xanımı, Heydər Əliyev Fondunun prezidenti, YUNESKO-nun və İSESKO-nun xoşməramlı səfiri, Milli Məclisin deputatı Mehriban Əliyevanın təşəbbüsü və dəstəyi sayəsində həyata keçirilmişdir.\nRumıniyalı gənclər uşaq evində tərbiyə almış, yaşı 18-dən yuxarı olan qızlar üçün inşa edilmiş 50 mənzillik, 100 nəfərlik yaşayış binasında yaradılmış şəraitlə də tanış olmuşlar.\nBildirilmişdir ki, bu binanın istifadəyə verilməsi çoxdan bəri ictimai narahatlığa səbəb olan ciddi bir problemin həllinə yönəlmişdir. Əvvəllər uşaq evlərini tərk edən qızlar taleyin hökmünə buraxıldığından onların sonrakı həyatını izləmək bir çox hallarda mümkün deyildi. Yeni yaşayış binası bu problemin həllinə xidmət edəcəkdir. Binadakı bütün mənzillər mebel, televizor, paltaryuyan maşın və digər məişət avadanlığı ilə təmin edilmişdir.\nUşaq evinin balaca sakinləri geniş konsert proqramı ilə çıxış etmişlər.\nBurada gördüklərindən məmnun qalan rumıniyalı qonaqlar demişlər ki, hətta Avropanın bir çox ölkələrindəki uşaq evlərində bu çür yüksək şərait yaradılmamışdır.\nSonra gənclər Bakının yaxınlığındakı Qala Arxeoloji-Etnoqrafik Muzey Kompleksində olmuşlar.\nOnlara məlumat verilmişdir ki, abidələrin qorunması, eləcə də Abşeronda aşkar edilən arxeoloji tapıntılar hesabına qoruğun daha da zənginləşdirilməsi üçün 2008-ci ildə burada açıq səma altında ilk arxeoloji-etnoqrafik muzey kompleksi yaradılmışdır. Kompleksdə Abşeron yarımadasında tapılmış və eramızdan əvvəl III-II minilliklərdən orta əsrlərə qədər dövrü əhatə edən qayaüstü rəsmlər, keramika, məişət və bəzək əşyaları, silah və sikkələr, qədim yaşayış kompleksinin konservasiya olunmuş qalıqları və digər eksponatlar yerləşdirilmişdir.\nBuradakı eksponatlarla tanış olan qonaqlar muzey kompleksindən zəngin təəssüratla ayrılmışlar.\nRumıniyalı gənclərin gəzintisi Mir Möhsün Ağa ziyarətgahını tanışlıqla başa çatmışdır.\nAzərbaycan.- 2009.- 5 noyabr.- S. 7.


Bahamada yaşayan Coral Vita, Prestijli Şahzadə William'ın Earthshot Mükafatını qazandı\nƏsas səhifə » Son Xəbərlər » Beynəlxalq Xəbərlər » Bahamalar haqqında son xəbərlər » Bahamada yaşayan Coral Vita, Prestijli Şahzadə William'ın Earthshot Mükafatını qazandı\nBahamalar haqqında son xəbərlər • Beynəlxalq Xəbərlər • Səyahət Xəbərləri qırmaq • Karib • mədəniyyət • Hökumət Xəbərləri • Qonaqlıq sənayesi • xəbər • Məsul • Davamlılıq Xəbərləri • turizm • Səyahət təyinatlı yeniləmə • Səyahət telləri xəbərləri\nBahamalar Turizm, İnvestisiyalar və Aviasiya Nazirliyi Grand-Bahama mərkəzli Coral Vita'yı, keçən bazar günü Londondakı Alexandra Sarayında nüfuzlu Şahzadə Uilyamın bir milyon funtluq Earthshot Mükafatını qazanması münasibətilə təbrik edir. Earthshot Mükafatı 1 milyon funt sterlinq, Kral Vəqfi tərəfindən hər il beş qalibə ekoloji problemlərə yenilikçi həll yolları ilə verilir. Mükafatlar beş kateqoriyada verilir: "Təbiəti qoruyun və bərpa edin", "Okeanlarımızı canlandırın", "Havamızı təmizləyin", "Tullantısız dünya qurun" və "İqlimimizi düzəldək". İlk beş mükafat sahibi arasında Coral Vita komandası "Okeanlarımızı Canlandır" kateqoriyasında 1 milyon funt sterlinq mükafata layiq görüldü.\nGrand Bahama adasına əsaslanan bir elmi təşəbbüs, qlobal istiləşmənin dünya okeanlarına təsirini aradan qaldırmaq təsirinə görə qlobal səviyyədə tanındı.\nCoral Vita, okeanların turşulaşmasına və istiləşməsinə qarşı müqavimətini artırmaqla yanaşı, mərcanı təbiətdə böyüdüyündən 50 qat daha sürətli böyüdə bilir.\nObyekt dəniz təhsil mərkəzi kimi ikiqat fəaliyyət göstərir və turist cazibəsi kimi tanınır.\nTurizm, İnvestisiyalar və Aviasiya Nazirliyinin baş direktoru Coral Vita'ya verilən Earthshot mükafatı xəbərini aldıqdan sonra Joy Jibrilu, "Bir ölkə olaraq, Grand Bahama adasına əsaslanan bir elmi təşəbbüsün bizə böyük qürur verdiyini söyləyir. qlobal istiləşmənin dünya okeanlarına təsirini aradan qaldırmaq təsirinə görə qlobal tanınma aldı. "\n2018 -ci ildə Coral Vita'nın qurucuları Sam Teicher və Gator Halpern, iqlim dəyişikliyi ilə mübarizə üçün Grand Bahamada bir mərcan ferması qurdular. Bahamalarda. Obyekt dəniz təhsil mərkəzi kimi ikiqat fəaliyyət göstərir və turist cazibəsi kimi tanınır. Bu qurğunun işə salınmasından bir il sonra, Dorian qasırğası, Grand Bahama adasını viran etdi və bu, şirkətin mərcan qayalarımızı xilas etmək qərarını gücləndirdi. Sıçrayış üsullarından istifadə edərək Coral Vita, okeanların turşulaşmasına və istiləşməsinə qarşı müqavimətini artırmaqla yanaşı, təbiətdə böyüdüyündən 50 qat daha sürətli mərcan yetişdirə bilir. Bu elmi sıçrayış üsulları, Coral Vita'yı Earthshot mükafatına mükəmməl namizəd etdi.\nKembric Düşesi və Düşesinin Yer İşığı Mükafatı Kral Vəqfi 2021 -ci ildə hazırlanmışdır. Mükafatın məqsədi dəyişikliyi təşviq etmək və yaxın on il ərzində planetin təmirinə kömək etməkdir.\nHər il, önümüzdəki on il ərzində, 50 -cu ilə qədər dünyanın ən böyük ekoloji problemlərinə 2030 həll təqdim etmək ümidi ilə hər biri bir milyon lirəlik beş mükafat ətraf mühit həvəskarlarına veriləcək. Dünyanın bütün bölgələrindən 750 -dən çox nominasiya nümayiş etdirildi. nüfuzlu qlobal mükafatdır. Beş kateqoriyanın hər birində üç finalçı var idi. On beş finalçının hamısı, həll yollarını genişləndirməyə kömək edəcək xeyriyyəçilər, QHT -lər və özəl sektor müəssisələri şəbəkəsi olan The Earthshot Prize Global Alliance tərəfindən dəstəklənəcək.\nEarthshot haqqında daha çox məlumat üçün Bura basın.


Müsavat repressiyaların yeni dalğasını pisləyir | Xural qəzeti\nƏsas Səhifə/XuralTAC/Müsavat repressiyaların yeni dalğasını pisləyir\nMüsavat repressiyaların yeni dalğasını pisləyir\nBu gün Müsavat Partiyası Divanının növbəti iclası keçirilib. Partiyanın mətbuat xidmətindən “Basta”ya verilən məlumata görə iclasda əvvəlcə görülən işlər və qərarların icrası barədə məlumat verilib.\nİcra Aparatının rəhbəri Gülağa Aslanlının 26 sentyabra təyin olunan Konstitusiyaya əlavə və dəyişikliklərlə bağlı referendumla əlaqədar yaradılan “Respublika” təşəbbüs qrupunun qeydiyyatdan keçirilməsi üçün imzatoplama kampaniyası, Qazax və Cəlilabad rayonlarında imzatoplayanlara edilən təzyiqlər, digər rayonlarda imza toplanmasına yaradılan maneələr barədə ümumi məlumat verib.\nDivan üzvləri kurasiyalarında olan rayon təşkilatlarında imzatoplama işi haqqında bir daha hesabat veriblər.\nDivan ümumilikdə imzatoplama kampaniyasının gedişatını yüksək qiymətləndirib. Kampaniyada bu günə qədər yaxından iştirak edənlərə təşəkkür elan olunub.\nMüsavat başqanı Arif Hacılı Nardaran işi ilə bağlı iştirak etdiyi məhkəmə prosesi barədə təəssüratlarını Divan üzvləri ilə paylaşıb.\nDaha sonra başqanın xarici siyasət məsələləri üzrə müavini Səxavət Soltanlı Müsavat Partiyası Mərkəzi İcra Aparatının rəhbəri Gülağa Aslanlı ilə birlikdə Britaniya səfirliyinin siyasi məsələlər üzrə katibi Ceyms Holderlə keçirilən görüş haqqında məlumat verib.\nİctimai-siyasi vəziyyətin müzakirəsi zamanı son günlər AXCP üzvü Məsud Rzalının şərlənərək 30 sutka azadlıqdan məhrum edilməsi, “REAL” Vətəndaş Hərəkatının rəhbərlərindən olan Natiq Cəfərlinin həbs olunması, “NİDA”çı gənc Elgiz Qəhrəmanlının saxlanılması Divan tərəfindən siyasi repressiya faktları kimi qiymətləndirərək qətiyyətlə pislənilib.\n“Azadlıq” radiosunun Türksat-dan yayımının dayandırılması, söz və mətbuat azadlığı sahəsində onsuz da pis olan vəziyyətin daha da pisləşməsi istiqamətində atılan addımlardan biri kimi qiymətləndirilib. Ölkədə vətəndaş cəmiyyətinə, mətbuata, siyasi institutlara qarşı aparılan bütün repressiyanın durdurulması, siyasi məhbusların azad olunması, referendumla əlaqədar imza toplayan şəxslərə qarşı təzyiqlərə son qoyulması tələb olunub.


Grundfos şirkəti BMT mükafata layiq görülüb Grundfos şirkəti BMT mükafata layiq görülüb\nNasos avadanlığının istehsalına görə bütün dünyada məşhur olan şirkət BMT-nin “İnformasiya və rabitə texnologiyaları” kateqoriyasında nüfuzlu mükafat olan – “Mayakın İşığı” mükafatını alıb. Lifelink şirkətinin inkişaf etməkdə olan ölkələrdə yararlı hesab olunan və suyun verilməsi üçün istifadə olunan xüsusi istehsalı da mükafata layiq görülüb.\nBu istehsaldan əlavə, “Zamanın impulsu” Təşkilatının proqramı çərçivəsində daha on beş təşəbbüskar mükafata layiq görülüb. İlk dəfə olaraq Paris konfransında – qlobal problemləri həll etmək üçün yeni inqilabi ideyalar təklif edən və dünyanın hər yerindən istehsalçıları və ən müasir texnologiyaları toplayan tədbirdə – innovasiya şirkəti kimi Grundfos barəsində – söhbət açıblar.\nGrundfos Keniya və Uqanda kimi ölkələrdə etibarlı su təminatı sistemini tətbiq etməsi nominasiyası üzrə 6 mükafatdan birinə layiq görülüb. Hal-hazırda şirkət alternativ enerjidən istifadə etməklə su təminatı sisteminin hazırlanma payını daimi olaraq artırır. Bundan əlavə, oxşar proqramlar Hindistanda tətbiq edilir: Aqtap – bunun sayəsində daxil olan resursun kəmiyyət və qiymətini hesablamağa imkan verən suyun verilməsi üçün nəzərdə tutulan pullu sistem. İkinci proqram – AQapure – hovuzun üzərinin qida üçün istifadəyə yararlı olacaq səviyyəyə gətirilməsinə qədər onun təmizlənməsi üçün tətbiq olunur.\nKonsernin Prezidentinin sözlərinə görə, yeni mükafat – davamlılığı ilə seçilən və inkişaf etməkdə olan ölkələrdə əhalinin həyat səviyyəsini yüksəltmək üçün yönələn etibarlı və uzunmüddətli məsələlərin müasir dünyada zəruri olduğunu sübut edir.\nBMT Grundfos istiqamətini “Zamanın nəbzi” proqramında olan dörd prioritet istiqamətlərdən biri kimi müəyyən edir. Təşkilatın sədri qeyd etdi ki, onlar iqlimlə bağlı qlobal problemlərin həlli üçün ən yüksək potensial, genişlik və praktikliyə malikdirlər, bu, bəzi insanların digər insanlara faydalı ola biləcəyinin misalıdır. Mükafat uğrunda cəmi 450 nümayəndə mübarizə aparırdı, təqdim etmə mərasimində 16 qalib, o cümlədən, Grundfos şirkəti iştirak edirdi.\nKonven Şirkətinin yeni rəsmi saytının açılışı


Tarixin ən effektiv 10 dinc aksiyası\n17/06/2014 [11:28] - Araşdırma - ( 3913 dəfə baxılıb)\nBəhs etdiyimiz etiraz aksiyalarında heç bir şiddətdən istifadə olunmayıb, lakin bu etirazlar ölkənin həyatına təsir etməklə yanaşı, tarixdə önəmli yer tutmağı da bacarıb.\n10) Mahatma Qandinin bir ovuc duzu\n1928-də Hindistana bir il içində dominion statusu verilməsi təklifinə müsbət cavab verilməyəndən sonra Hindistan Milli Konqresi müstəqillik elan etdi və 12 mart 1930-cu ildə Qandi və 78 yoldaşı məşhur "Duz yürüşü"nə çıxdı. 388 kilometrlik məsafəni piyada gedərək 24 günə Hind okeanına çatan 61 yaşlı Qandi 6 apreldə ingilis polislərinin qarşısında suya girdi və bir ovuc duz çıxardı. Beləliklə, bir hindlinin duz çıxarması ilə bağlı qəbul edilmiş yasağı pozdu. Bunu görən minlərlə kəndli duz çıxarmaq üçün sahilə axın etdi. Daha sonra Qandi və 60 min adam həbsə atıldı, amma qanun işlənməz hala gəldi.\n9) Tank önündə təkbaşına\n5 iyun 1989-cu ildə Çində tələbələrin başladığı demokratikləşmə hərəkatını yatırtmaq üçün Tiananmen meydanına tanklar göndərilib. Gənc bir tələbə isə irəliləyən tankların qarşısında təkbaşına dayanıb. Daha sonra meydandan aparılan etirazçının sağ qalıb-qalmaması ilə bağlı hələ də bir xəbər bilinmir. Onun kimliyi də bilinmədiyi üçün "Naməlum etirazçı" kimi adlandırılır.\n8) İrqçiliyi çökdürən qadın\n1 dekabr 1955-ci ildə Roza Parks adlı qaradərili qadın qanuna uyğun olaraq bir ağdəriliyə yer verməli olduğu halda bunu etmədiyi üçün həbs olunub. Bundan sonra Martin Lüter Kinq avtobus boykotu elan edib və bu dinc etiraz aksiyası 382 gün çəkib, Kinq həbs olunub. Boykot Amerika Ali Məhkəməsinin əyalətlərarası avtobuslarda və digər nəqliyyat vasitələrində bu ayrı-seçkiliyin ləğv edilməsinə qədər davam edib.\n7) Atletlərin aksiyası\n1968-ci ildə Meksika olimpiya oyunlarında 200 metr üzrə qaçışı qaradərili atlet Tommi Smit birinci, ağdərili Peter Norman ikinci, qaradərili Con Karlos üçüncü olaraq tamamlayır. Bəzi iddialara görə, iki qaradərili atletin, bəzilərinə görə isə Normanın təklifi ilə mükafatlandırmada milli marş oxunan zaman Amerikanın qaradərililərə qarşı siyasətinə etiraz olaraq iki qaradərili atlet qara əlcək geyib əllərini havaya qaldırıblar. Norman isə sinəsinə "İnsan haqları üçün olimpiya layihəsi hərəkatı" emblemini taxıb.\n6) Süngüdə çiçək\nVyetnam müharibəsi zaman ABŞ-da edilən bu etiraz üsulu daha sonra bütün dünyaya yayılaraq məhşurlaşıb. Belə ki, 17 aprel 1965-ci ildə Vaşinqtondakı etirazda bir gənc əsgərlərin süngüsünə çiçək taxıb. Bəsit amma güclü mesaj verən bu hərəkət 70-ci illərdəki bir çox etirazlarda təkrarlanıb.\n5) Nyu-Yorkda səssiz yürüş\n1917-ci ildə ABŞ-ın St.Luis şəhərində gerçəkləşən kütləvi olaylarda 250-dən çox qaradərili irqçi dəstələr tərəfindən linç edildi. Bu cinayətlərə etiraz edən on minə yaxın qaradərili işçi Nyu-Yorkda səssiz yürüş təşkil eləyib. Bu səssiz yürüş bəzi dəyişikliklərin ilk xəbərçisi olub.\n4) Xalqdan kömək istəyən spiker\n1990-cı ildə Estoniya parlamentinin SSRİ əleyhinə qəbul etdiyi qərardan sonra minlərlə etnik rus paytaxt Tallindəki parlament binasını mühasirəyə alıb. Nə sovet əsgərlərinin, nə də polislərin qorumadığı bina yandırılmağa çalışıb. Buna görə Estoniya Ali Sovetinin sədri radio ilə xalqa müraciət edib və "Əziz xalqımız, mühasirə altındayıq, xahiş edirik bizə kömək edin" deyib. Anonsdan 5 dəqiqə sonra bütün Tallin küçəyə axışıb və mühasirədəki parlament binasını ətrafına toplaşıb. Sayca ruslardan çox olan estonlar hər hansı bir şiddətdən istifadə etməyərək bir ağızdan mahnı oxumağa başlayıb. Estonların getdikcə çoxaldığını görən ruslar parlament binasından çəkiliblər.\n3) Rels üzərində oturma aksiyası\nNüvə tullantılarının ətraf mühitə ziyan vurmasının əleyhinə aksiyalar təşkil etmiş etirazçıların daha bir aksiyası Almaniyada gerçəkləşib. Fransadan gətirilən nüvə tullantılarının Almaniyanın Gorleben şəhəri yaxınlığında bir depoya aparılmasına etiraz edən adamlar 2004-cü ildə relslərin üzərində oturaraq bir qatarın gedişini dayandırıb. Bütün dünyaya yayılan bu etiraz nüvə tullantılarına qarşı mübarizədə əhəmiyyətli hadisələrdən sayılır.\n2) Çılpaq qızlar\n21-ci əsrdə qadın hüquqlarının müdafiəsinə aid etirazlardan danışarkən Femenin adını çəkməmək olmaz. Ukraynalı bu feminist qrup müxtəlif dinc etirazlarla diqqət çəkməyə nail olublar. Bu etirazların sırasına Ukraynada seks turizminin əleyhinə olanlardan tutmuş, dünyanın müxtəlif yerlərindəki qadınların haqlarının qorunmasına qədər müxtəlif aksiyalar daxildir.\n1) Duran adam\nTürkiyədə, Taksim meydanındakı etirazlar zamanı bütün dünyada Duran Adam kimi tanınan şəxs onlarla etirazın ilhamvericisi olub. Taksim metrosundan çıxdıqdan sonra Atatürk Kültür Mərkəzinə qarşı səssizcə duraraq gözləyən Erdem Gündüz uzun bir müddətdən sonra polisin diqqətini çəkib və nəhayət, polis bölməsinə aparılıb. Lakin onun bu etirazı Türkiyənin və dünyanın müxtəlif yerlərində minlərlə adam tərəfindən təkrarlanıb.


26 may 2017-ci il tarixdə Sumqayıt Apelyasiya Məhkəməsində Respublika gününə həsr olunmuş tədbir keçirilmişdir. - Sumqayıt Apellyasiya Məhkəməsi 26 may 2017-ci il tarixdə Sumqayıt Apelyasiya Məhkəməsində Respublika gününə həsr olunmuş tədbir keçirilmişdir. - Sumqayıt Apellyasiya Məhkəməsi\n26 may 2017-ci il tarixdə Sumqayıt Apelyasiya Məhkəməsində Respublika gününə həsr olunmuş tədbir keçirilmişdir.\nTədbirdə Sumqayıt Apelyasiya Məhkəməsinin hakimləri və aparat işçiləri iştirak etmişlər.\nTədbiri giriş sözü ilə açan Sumqayıt Apelyasiya Məhkəməsinin sədri Səadət Bəktaşi bildirmişdir ki, müsəlman Şərqində ilk demokratik respublika olmuş Azərbaycan Demokratik Respublikasının yaranması bütün region üçün əlamətdar tarixi hadisə olmuşdur. Cəmi 2 il mövcud olmasına baxmayaraq, o dövrdə qəbul edilmiş qərarlar, dövlət quruculuğu yolunda atılmış addımlar ölkəmizin tarixində xüsusi yer tutur. 1990-cı illərin əvvəllərində müstəqilliyini bərpa etmiş Azərbaycan ağır siyasi və iqtisadi böhranlarla üz-üzə qalsa da, bu çətinliklərin öhdəsindən gələ bilib. Qısa müddət ərzində davamlı inkişaf yoluna qədəm qoyan Azərbaycan hazırda regionun iqtisadi baxımdan ən güclü dövləti, beynəlxalq aləmdə etibarlı tərəfdaşdır. Səadət Bəktaşi bu nailiyyətlərin qazanılmasında ümummilli lider Heydər Əliyevin və onun uzaqgörən daxili və xarici siyasətinin həlledici rol oynadığını xüsusilə vurğulayıb. O, Heydər Əliyev dövlətçilik kursunun hazırda Prezident İlham Əliyev tərəfindən uğurla davam etdirildiyini tədbir iştirakçılarının diqqətinə çatdırıb.\nDaha sonra çıxış edən Sumqayıt Apelyasiya Məhkəməsinin hakimləri Elman Rəhimov, Mübariz Zeynalov, Azər Hüseynov və Şəmsəddin Abasov Azərbaycanın dövlətçilik tarixi, müstəqil Azərbaycanın keçdiyi tarixi yol və nailiyyətləri barədə ətraflı məlumat vermişlər.


Publika.az xəbər verir ki, bu barədə o, “RİA Novosti”yə danışıb.\n“Xüsusi emal olunmuş smuzilərin tərkibində çox miqdarda vitamin, mineral və digər bioloji aktiv komponent var. Lakin karbohidrat mübadiləsi pozulan və kökəlməyə meylli insanlar üçün meyvələri yaxşıca çeynəyərək yemək məsləhətdir. Belə problemləri olmayan insanlar həm meyvə, həm də tərəvəz smuzilərindən istifadə edə bilərlər, amma sonuncularına diqqət yetirmək daha yaxşıdır. Xiyar, avokado, kərəvizdən hazırlanan smuzilər xüsusilə faydalıdır, həmçinin laym və ya limon suyu, çia toxumları, fındıq və qoz, təmizlənməmiş zeytun və ya kətan yağı əlavə edə bilərsiniz. Smuzini gündə bir dəfə, yemək aralarında içməlisiniz” , - dietoloq açıqlamasında bildirib.\n“Tərəvəz və meyvədən hazırlanmış smuzi sayəsində bir daşla iki quş vururuq. Çünki həddən artıq şirin meyvə smuzilərini yemək düzgün deyil. Müxtəlif kombinasiyalar çoxdur və yay smuzi hazırlamaq üçün ən yaxşı vaxtdır, müxtəlif meyvə və tərəvəz kombinasiyalarını sınaya bilərsiniz” , - S.Oblejko bildirib.